url: =Thukham le Gupkhiatna! ~ Rev. Fr. Damian Dal :: ZOMI DAILY\nThukham le Gupkhiatna! ~ Rev. Fr. Damian Dal\nposted on 28 May 2015 at 6:12 pm Lomkholna: Article, Biakna, DamianDal\nThukham le Gupkhiatna!\nDotna nih: Thukkham pen Topa zeisu in a Si leh Sa tawh hong tatkhit teh kisam nawnlo ci uhhi. Mawhna i bawl hang Jesu Si leh sa tawh hong tatsa hi-in, vangam direct tung ding cimawk uhhi. Hih thutawh kisai in nonggen zawhnang hongthum ing (Thudong, Peter Lalpi, USA)\nLaisiangtho sungah Topa Jesu in Thukham tawh kisai in hici in honghilh hi:\nThukham aphiat dingin hong pai hi, ci-in hong ngaihsun kei un. Thukham aphiat dingin a hong pai hiloin, a kicingsak dingin a hong pai ka hizaw hi. Hoihtakin na phawk ding uh thu panin: Van leh lei a bei mateng, hih thukhamte a neupen khat nangawn’ deihna tangtung lopi-in mawkmailo ding hi (Mt 5: 17-18).\nTopa Jesu in bangci bangin Thukham hongkicingsak hiam cih i theihtel ding athupi mahmah ahihi. Tua thu i tel nadingin, Laisiangtho sunga hong kihilh thukham namthum i enmasa dinghi. Tua thum te in:\n(i) Pasian thukham namsawm (Paikhiatna 20: 1-17, Gamlakvakna 5: 6-21)\n(ii) Moses thukham tuamtuam te\n(iii) Topa Jesu hongpiak thukham (Jn 13: 34; Jn 15: 12, 17).\n(i) Pasian Thukham namsawm (Paikhiatna 20: 1-17)\nAma mite khat le khat ki-it in amadeihna bangin anuntak theihna dingun Pasian in Moses tungtawn in nuntakzia ding hilhin, sihna lam atunthei hoihlo nuntakzia tepan akidoptheih nading un Thukham napia hi. Tua Thukham te mihing bawl leh, mihingte in phuattawm hi lo in, Pasian kiangpan hongpai ahih manin, kua mah in phiatthei lo in, zong paikhia thei lo uhhi. Hi thu hangin, Topa Jesu in Thukham aphiatding in hongpai ka hi kei a, akicingsak ding in hongpai ka hihi ci in, siangtak in honghilh hi. Tua Thukham namsawm te in Pasian leh mihing te kizopna apicingsak lampi te hi in, Pasian le mihing kizopna, mihing le mihing kizopna cih thunih te Pasian deihna tawh kituak nuntak-kizopna ahih nading lampi te ahihi.\nThukham namsawm te i etkik ciangin, amasa penpen Thukham in;\n1. Kei in na Topa Pasian ka hihi. Keilo ngal adang nate nabia kei in.\nLeitung vantung abawl asiam Pasian khat bek hi in, tua Pasian bek bia dingin hongsawl hi. Hi thukham kiphiat thei ngeilo ding ahih na thu hangin, Topa Jesu in Thukham phiatding hilo in, acingsak dingin hongpai ka hihi naci hi. Mikhempeuh te in, Pasian khatbek ahi, anungta Pasian bia in, tawntung nuntakna angah theihna dingun, Topa Jesu hongpai in, anuntakna hongpiak khiatna tawh mihing khempeuh te in, a Pa mai ah, dikkisakna ngah in, tawntung nuntakna angah theih nading un Pasian khatbek om a, tua lo Pasian dang akibiakloh nading thukham hongkicingsak hi. Tua thu hangin, Jesu Topa a ummi khempeuh te in, Thukham paikhia lo in, honggum pa Topa Jesu deihna bangin, Pasian khatbek i biakna tawh Thukham akicingsak dingte ihi zaw hi.\n2. Na Topa Pasian min nathangzat kei in.\nAnungta tawntung, vangliatna khempeuhtawh acing Pasian a ummi te in, bangci bangin, Topa min thangzat in, kimawkciam na, hamsiatna, kitot kiselna, in zangthei ding ahihiam. Tuabang gamtatna in, Pasian min thangzatna ahih manin, Pasian in deihlo ahihna thu honghilh hi. Pasian a um taktak mite ading hi Thukham beithei dingin i lamen dinghiam. Bei ngei lo ding bek tham lo in, nisim i nuntakpih ding ahi zaw hi. Tu hunciangin, Pasian ka um, Jesu Topa kasanghi aci mitampi te pawlkhat in, Topa min thangzat in, Topa minsuangin, kimawk ciam nate, Topa minsuangin, samsiatna gensiatna zahko nate zatbelh in nathei uhhi. Tua bangnuntakna pan kisawm in,anungta Topa min siangthotak leh zahtakna tawh i nuntakpih nang honghilh ahihi. Israel minam te in, Pasian min pen vanglian lua hi ci in um in thei uh ahih man in, Pasian zong naci ngamlo in, YHWH cih nangawh awgging in lokhia ngamlo uh a, Adonai ci in nasam uhhi.\n3. Na Topa Pasian ni nasiangtho sak in\nTopa a um mite adingin Topa ni i sianthosak ding Pasian hongpiak i vaipuak ahihi. Hih thu hangin, Christian akici, Jesu Topa a um, honpa leh gumpa in sangin, ama thawhkikna tawh sihna azawhni, ni khempeuhte lak ah asiangtho pen ni, avanglianpen ni ahi, Topa thawhkik ni pen Topa ni (the Day of the Lord) ci in, Christian masa te in AD 50 pekpan naciam teh in, tua ni in, athokik Topa bia in, phatin pahtawi nate nanei uh a, tuni dongciang, Jesu Topa a ummi khempeuh in, Topa thawhkikni pen Topa ni ci in, siangthosak in, biakpiakna ni i zanghi. Topa ni siangthosak ding thukham pen bangci in mite in maimangsak theiding ahi hiam.\nThukham namsawm te sungpan in ali na pan a sawmna dongin mihing te khat le khat Topa deihna banga nuntak theihnang lam honghilh ahihi. Nu le pa zahtak ding, mithat lo ding, mizi/mipasal tawh mawhlo ding, mi na guuksak lo ding, aman lo teci panglo ding, mi neihsa deihgawh lo ding cih te ahihi.\nThukham kisam lo aci mi te in, adah huai penpen mi ahihi. Banghanghiam cihleh Topa Jesu min suangin, a uut uut un gamtat theihnang khuanngah akisa khialkha mi ahih manin, alau huai penpen mi ahihi. Topa Jesu i upa, isan khit ciangin, nu le pa zahtak kulnawn lo ding ahi hiam, mina guuksak lel in, uut uut in gamta in, Jesu in honggum zo ciding i hi hiam, aman lo teci pangin, Jesu ka um hi ci ding i hihiam. Hih thute hangin, thukham kisamlo aci mi in, Jesu Topa honghilh, “Thukham aphiatding kahi kei hi, akicingsak dinginhongpai ka hihi,” cih kammal tawh ki lehbulh in, kikeelkik ahih nathu theihding athupi ahihi.\nChristian te in Moses thukham aki nuntakpih ahi kei hi. Moses thukham tawh kisai in, Joshua 8: 31-32 sungah “Torat Moshe תֹּורַת מֹשֶׁה”hici in nakigelh a, “instructions of Moses” – Moses thupiakna cihna hi in, thukham ahi kei hi. Hih thu hangin, Torah of Moses ci in naki gelh hi. Hih Moses thupiakna (Moses’ instructions) in Judah minam te ii nisim nuntakna ding tawh kisai in, minam khat ii zuihding ngeina leh gamtatna hi in, Pasian thukham ahi kei hi. Tua thu ahangin Catholic Pawlpi in “Thukham” acih ciangin, “Moses thukham” hi lo in, Pasian thukham akigen ahih nathu telding athupi ahihi.\nTopa Jesu in thukham phiatding hongpai hilo in, akicingsak dingin hongpai ahih mahbangin, thukham namsawm te Thukham namnih in honggawm sak hi. Tua in:\nSia aw, thukham khempeuh sung panin bang thukham lianpen ahi hiam?” ci-in a dong hi. Jesuh in, “Na Topa Pasian na lungsim khempeuh, na nuntakna khempeuh, leh na pilna khempeuh tawh na it ding hi, cihna ahi hi. Hih pen a masapen, a lianpen thukham ahi hi. A nihna pen a masa mah tawh kibang a, nangma pumpi na it bangin na vengte na it in, cihna ahi hi. * 40Hih thukham nihte tung panin thukham dang khempeuh leh kamsangte’ thuhilhna khempeuh a hong mengkhia ahi hi,” ci-in a dawng hi (Mt 22: 36-40).\nPasian i itding leh midangte zong eimah i ki-it bangin it in, Topa in anuntakna piakkhia in eite hongit mahbangin, ei te in zong i nuntakna nangawn itsit lo in, midangte ading ipiak khiatna tawh, Pasian tungah i upna, i muanin, i itna te i lahkhiat theih nading in, Jesu Topa in eite thu hong pia a, tua in, “Kei mah in note kongit mahbangin, note khat le khat na ki-it un” (Jn 13: 34, Jn 15: 12,17) hong ci hi.\nMoses tungtawn in Pasian hongpiak Thukham namsawm le Topa Jesu hongpiak Thukham namnih in aki bang ahihi.\nPasian le mite kizopna leh, Pasian i upna hangin, Pasian deihna bangin, mihing te khat le khat kikal ah kizopna hoih pianin, leitungah Pasian gam amalep te i suakding pen Topa deihna hihi. Tua thu hangin, Topa honghilh thunget na sungah, “Nagam sungah kote hongla in” ci lo zaw in, “Hih leitungah nagam hongtungta hen, Vantungah nadeihna akicih mahbangin, hi leitungah zong kicing ta hen” ci in hongngensak ahih nathu phawk in, Thukham in nuntakna lampi, Pasian deih nuntakna zia, gupkhiatna ngahmi te nuntakzia ding lampi ahizawk na thu phawkin, tuabang nuntakzia tawh Topa mai ah, asiangtho minam, Jesu Topa a um le ama thu azui taktak te ihih na akilangsak minam ihih zawk nang, khat le khat khut kilen kawm in, mapangciat ni, Topa minthang ta hen, amen.\nPrevious: Tedim Khua leh Mang Thukituah ~ Thang San Mung\nNext: President Award ngah lungdam pihna


timestamp: atn

url: =CS 2: Eite Aadinga Muanhuai Hong Sepsak - Zomi Adventist Innkuan\n2—Eite Aadinga Muanhuai Hong Sepsak17(Our Bountiful Benefactor)\nPasian’ vangliatna in i lungtang a kisaaina, i tuap gamtatna le i pumpi bup ah kizel a gam tang i sihui khempeuh ah kilang hi. Nuntak khuasak theihna thupha i ngahna hangin Topa’ tung lung-dam i ko ding hi. Mihingte in ganhingte’ tungah uk zawhna vang i neihna pen zong hong bawl Pa Pasian’ hong piak ahi hi.\nTopa in eite Ama thupha hehpihna tawh tha hong dip den hi. Nisim i neek an, i dawn tui, i silh puan, i diik huihte Topa’ kiang pan thupha liuliau ahi hi. Topa’ hong kepna om lo hileh huih sung pan natna lungno tampi kingah ding hi. Topa pen teh theih loh itna a nei Pasian le hongkem tawntung Pa ahi hi.\nLeitung khempeuh a taan ni, a vot hiithiat kha, a te diamdi-am aksite tawh a kizem vandumpi, leitang tha a pia lopate a pokhiasak guahtui, a manpha mahmah Topa’ bawlsa nate, sing-kungte, lingkungte le singno kungte, mangbuh vui hilh-helhte, adum diildial van maitang, a hing dikdek leitangh, sun le zan a kikhel nate, khua hun kikhel nate khempeuh in Pasian’ hong itna hong lak hi.\nVantung a om nate in Pasian tawh hong kizom sak hi. Nupi khat in a dam lo a tano kintak a, a kep sangin Pasian in eite hong kin in hong kem hi. “Pate in tate it in a hehpih mah bangin Pasian in amah azahtakte it in hehpih mahmah hi.” (R & H, Sept.18, 1888).\nPasian’ Kiang Pan i Ngah Mah Bangin Pia-khia Ding (Continual Recipients to Give Continual)\nEite in Pasian kiang pan thupha a tawn-tung i ngah ngit-nget mah bangin, i piakhia tawn-tung ding hi. Vantung pan thu-pha hong pia den18 Pa in hong thupha piak khawl leh bek, ei zong piakkhiatna i khawl kul pan ding hi. Pasian in cik mah hunin hong itna khiam lo-in, hong nusia ngei lo hi. Eite aadingin na hoih hong sepsak den hi.\nTopa in nisim naisim in hong vil hong kem den hi. Topa in i anneek sabuai an tawh a dim dingin hong bawlsak hi. Topa in lungnuam taka tha dimkik theih nading ihmut nuam zong hong pia hi. Leitung nate tawh kisai nasepna pan i tawldam theih nading le, Ama’ inn sungah Amah i biak theih nadingin kaal simin Sabbath tawl-ngakna hong pia hi. I paina khempeuh ah khuavak bang a lam hong lak dingin Laisiangtho hong pia hi. Tua Laisiangtho bu sung panin a manpha mahmah pilna le thuhilhna i ngah thei hi. Lungsim takpi tawh i mawhnate pulaak a, upna takpi tawh Amah i zuat leh Topa in hehpihna thupha hong buak suk hi. Adang khempeuh banah tehpih om lo hehpihna thupha a hi, a it mahmah a Tapa hong pia-in, tua a Tapa kiang pan hih leitung nuntakna thupha le tawntung nuntakna thupha hong luang khiasak hi.\nCiampel lo A ma hoihna le, hong hehpihnate i kalsuanna khempeuh ah i mu thei hi. Eite in thumaan citak takin, Pasian aa ahi, sawm-ah-khat i piakkik ban ah, Topa’ sumkholna sungah lung-dam koh sumpite zong i pia ding hi. I sumlut-te’ lak panin anpalte zong Gumpa’ kiangah i paipih ding hi. Hih in, ei aadingin a hoih pen le a siangtho pen nasep ahi hi. (R&H, Feb. 9, 1886).\nSee also GC 24: A Siangtho Laka Siangthobel Munah\nLungdamna Lahkhiat Nading Lampi Khat Bek Om (Only Way to Manifest Gratitude)\nI sumpite le letsongte tawh Topa’ i hausak zo kei ding hi. “Na khempeuh Topa’ kiang pan i ngah hi a, Topa’ aa te Topa i pia-kik hi” ci-in, Late siapa’n na gen hi. Pasian’ hong itna le hong hehpihna lungdamna i lahkik theih nadingin Pasian in lampi hong honsak hi. Midangte’ tungah zong tua bang mahin hih ding hi. Eite in hidan bek mah tawh19 Pasian tung i lungdamna le i itna i kokik thei hi. Topa’n lampi dang hong geelsak tuan lo hi. (R&H, Dec. 6,1887).\nPaul In Angsung-Khualna Thu A Langpanna (Paul’s Argu-ment Against Selfishness)\nPaul in u le naute’ angsung-khualna lungsim azung pan lot khiat dingin ngaihsun hi. Angsung bek ngaihsutna, hazatnate i neih laiteng Christ deih gamtat hoihna i nei thei ngeikei ding hi. Amaute lungsim sunga om Jesu’ itna in a sanggamte’ haksatna huh dingin lamlak ding hi. Amaute’ aading Jesu thuakna thu Paul in a hilhna tungtawn in amaute’ sungah itna hong khang sak hi.\n“Tua bang ka cih ciangin thukham hong pia kahi kei a, midangte’ hanciamna tungtawn in na itna uh maanhiam maanlo hiam cih kong ze-etna ahi hi. Banghang hiam cihleh i Topa Je-su in hau napi-in zawnna hongthuak manin note’ hauh nadinga hongthuak ahihna thupha hi cih nathei uh hi.”\nHih in Sawltak Paul i genpi pen ahi hi. Hih thu in Paul i thukham hi lo a, Topa Jesu i thupiak ahi hi. Pasian in mihingte hong piak thuphate bangzahin lian ahi hiam? Pasian tawh i ki-bat nadingin bangci sep ding ihi hiam? Cik mah hun a, a kibaan ngeilo ding piakkhiatna nam Topa in hong pia khia khin hi. Tua bang piakkhiatna in alangpang mite hong gupkhiatna thu, Topa’ gelna hong theih uh ciangin Topa’ hong itna hong telsiam nad-ing ahi hi. Tua ahih manin nangin na letsong piak, na sumpi piak bek tawh, “Tapa khat bek aneih sun hong pia” Pa Pasian tungah na piakte in kicing dingin na um kei ding hi. (R&H, May 15, 1901).\nPiakkhiat-nopna lungsim in vantung Pasian lungsim ahi hi. Ei angsung bek zonnopna lungsim in Satan lungsim ahi hi. (R&H, Oct. 17,1882).\nSee also Kumkikna Lamen Innkuan - Khen Thumna (Azom)\nPrev post Lawhsapna pan Lawhcinna Ah\nNext post Sabbath Biakinn Khat Mu


url: =sin-ci kasaetiman - Wikipitiya\nsin-ci kasaetiman (kamu nu Hulam: 星際寶貝)\n故事開始於強霸博士（Dr. Jumba Jookiba）的實驗，它製造了626個非法的基因實驗生物，因而遭到監禁。\nlingatu nina kungku ni kinkiwan ni Cun-pa' puo-se (Dr. Jumba Jookiba 強霸博士) , misangan cinida tu enem a lasubu tusa a bataan idaw ku enem (626) a caaya ka kapahay nu ni kinkiwan tu cilekay, sisa pululen cinida.\nci Cun-pa '(強霸) ni kinkiwan tu cilekay sipakayda nida ci Kan-tu cian-cen (Captain Gantu, 鋼圖艦長) patayidan nida i nibakahan tu damutan i bunacan, saka enem a lasubu tusa a bataan idaw ku enem (626) a nipikinkiwan, idaw ku cacayay mahida u wacu a cilekayan milaliw pasayida i tapukuan, pasaidan i ti-ciw.\n星際議長（The Grand Councilwoman）知道後，就派出了強霸博士和獨眼霹靂（Agent Pleakley）一起合作，前往地球捕捉626。\nsin-ci iy-cen (The Grand Councilwoman (星際議長) matineng satu, patahekalen nida ci Cun-pa' puo-se (Dr. Jumba Jookiba, 強霸博士) atu ci Cacay a mata Pi-li (Agent Pleakley, 獨眼霹靂) makakadun kunuheni, pasayda i ti-ciw midakep tu saka enem a lasubu tusa a bataan idaw ku enem (626).\nenem a lasubu tusa a bataan idaw ku enem (626) milaliw tu tapukuwana balungan seday sa mahetik i Sia-wi-iy (夏威夷), amica kuni kaudip nika kaydaan miepin nu kadideng caay katineng tu nu tademawan, kyu u wacu han, patayda han i aadupan a kitidaan.\nmieneng i Sia-wi-iy (夏威夷), idaw ku cacay a mihcaan idaw ku siwa a limuceda ci Lan-li (Nani, 蘭莉) atu sabanida ci Luo-li (Lilo 莉蘿) caaya kaw matenesay henay nika bateluan nu kadideng ku babalaki nida namapatay, sisa mamidipau ci Lan-li (蘭莉) tu saba nida.\nnika, u se-kun a tademaw ci Kunah (Cobra Bubbles, 光頭先生) saan ci Lan-li (蘭莉) an inai' henay ku laheci nida midiput mibalaki tu saba nida, sisa mangalay papataydaen ci Li-luo (莉蘿) i ku-e-yung.\nci Lan-li (蘭莉) caay kanamuh mibabelih cinida tina nipabalucuan', dayhan ci Li-luo (莉蘿) cinida tu a cacay ku tada laluma'an nu maku.\nci Lan-li (蘭莉) makatengil tu nipilunguc ni ni Li-luo (莉蘿) aku han tu a idaw ku cacaya nu cabayan nu maku sa (ci Li-luo inai ku "tatengaay" a cabay, dayhan micudaday nida caay namin kanamuh cinidaan), sisa mihang ci Li-luo (莉蘿) an pahabay tu cacaya a wacuan.\ntayda sa kunuheni i midiputay tu wacuan, ci Li-luo (莉蘿) han mapili' nida ku saka enem a lasubu tusa a bataan idaw ku enem (626).\nkanaha tu ci Lan-li (蘭莉) atu midiputay tu wacu a sakakaay mibabelih tu ci Li-luo (莉蘿) an midiput tina mahicaay a "wacuan", nika ci Li-luo (莉蘿) pacicisa mangaly miladay tina wacuan, pangangan han nida ci Se-di-ci (史迪奇).\nci Li-luo (莉蘿) ladayen nida ci Se-di-ci (史迪奇) mihaliyud tu liwliw nu luma' a kitidaan\nadidiay a subal, ci Se-di-ci (史迪奇) matineng cinida ahican kiya haw amilaliw, dayhan cinida maliyuh i nanum muculil.\nci Lan-li (蘭莉) latayen nida ci Li-luo (莉蘿) atu ci Se-di-ci (史迪奇) tayda i kakanen mikilim tu kukuliyan, ci Cun-pa'puo-se (強霸博士) atu ci cacay a mata Pi-li (獨眼霹靂) mangalay midakep ci Se-di-ci (史迪奇) an a kawawan milawpes sa tu kawaw ni Lan-li (蘭莉) a kakulian.\nsatu, ci Li-luo (莉蘿) mangalay mikuwan tu ci Se-di-ci (史迪奇) caayen kapitengil nu wayway nida, kyu pahuting han cinida mahida u nani' ku wayway nida.\nsisa, mamidang ni Lan-li (蘭莉) ci Da-wia (David大衛) i bayu ni likenlikenan maadih nida ci Lan-li (蘭莉) tayda mikilim tu sapiala tu tademaw a kakulian (ci Lan-li (蘭莉) mikilim tina kakulian u sapahabay nida tu saba nida ci Li-luo (莉蘿) atu sakaudip nuheni).\nci Da-wia (大衛) sakamusa mapulung kita misalama tu miwawie'say tu laying a sasalamaan, caay kakapah ku nika udipan nu cacaya a demiadan. nika ci Li-luo (莉蘿), Lan-li (蘭莉) atu ci Se-di-ci (史迪奇) malitemuh tu tabakiay a laying henay, ci Cun-pa' (強霸) ku mangalay makayda i nanum midakep ci Se-di-ci (史迪可) an, ci Li-luo (莉蘿) ku adidi' tu maenem nu nanum.\ntinisa tu, ci Kunah (光頭先生) makaadih tina kawawan, amicu mapinan namin ku nuheni tayda i dadipasan, nika ci Kunah (光頭先生) pabalucu ci nida anucila tu sanaanl aladayen numaku ci Li-luo (莉蘿) sa.\nci Se-di-ci (史迪奇) maadih nida tina kawaw naw cinida kusikawaway, mangalay miliyas tu nuhenian, Li-luo (莉蘿) sakamuen hanida "caay ka pawan kaku tisuwan, amadateng nu makau ku miliyasay i takuwan a tademaw."\ntucila a kanihalan, ci Lan-li (蘭莉) mihalhal tu nikatayni ni Kunah (光頭先生), nika ci Ta-wia (大衛) taynimitakuh ci nidaan idaw ku matatungusay nu kakulian, kanca katayda milihida mituki, sisa ci Lan-li (蘭莉) sakamu hanida ci Li-luo (莉蘿) anu caay henay ka taluma kaku kay tini tu i labu nu iluma' han.\nci Se-di-ci (史迪奇) miculimek i liwliw nu kilakilangan, malitemuh nida ci Cun-pa'(強霸). ci Cun-pa'(強霸) sakamu han cinida, acaay kasilahci cinida tu tadaluma'an atu kitidaan, cinida u saka enem a lasubu tusa a bataan idaw ku enem (626) a banggu nu kakinkiwan, uyni u kakinkiwan a nisangaan tu cilekay sa.\nci Cun-pa'(強霸) kumangalay midakep ci Se-di-ci (史迪奇) an, kyu ci Se-di-ci (史迪奇) milaliw taydan nida i ci Li-luo (莉蘿) an, sisa malingatu sa ku nuheni malalaba' malalebu.\nci Li-luo (莉蘿) makaadih satu patelay han nida ci Kunah (光頭先生) katayni miala i takuwan, alaw malahci ni Cun-pa'(強霸) kuwanngen ku luma' maluyuh kuluma' ni Li-luo (莉蘿), ci Lan-li (蘭莉) atu ci Kunah (光頭先生) tumian makatukuh itida.\nci lan-li (蘭莉) atu ci Kunah (光頭先生) masasakamu sa henay ku nuheni, ci Li-luo (莉蘿) taydan nida i kilakilangan milalaba' ci Se-di-ci (史迪奇) an.\nitini sa, ci Se-di-ci (史迪奇) sakamuen nida ci Li-luo (莉蘿) cinida han u tapukuwan a cilekay nu kawaw.\nci Se-di-ci (史迪奇) mahka musakamu i ci Li-luoan malawpes nida ku cancanan sa, ci Kan-tu cian-cen (鋼圖艦長) tahekal sa henay cebis nida ku nuheni tatusa a midakep.\ntawya satu, ci Lan-li (蘭莉) tayda itida, mapaaw makaadih ci Kan-tu　(鋼圖)an mahka pacumud ci Li-luo (莉蘿) atu ci Se-di-ci (史迪奇) an pacumud i langdaway pataydan ku nuheni i tapukuwan nu balunga, mubahel satu miliyas.\nnika, ci Se-di-ci (史迪奇) bahel sa henay laliwan nida ku tapukuwan a balunga, sisa maadih ni Lan-li (蘭莉) ku tatengaay nida a bihid, ci Lan-li (蘭莉) matineng tu ci Se-di-ci (史迪奇) caay kaw wacu.\nmiala i "https://szy.wikipedia.org/w/index.php?title=sin-ci_kasaetiman&oldid=128297"\nuyni kasabelih sazikuz mikawaway tu kalumyiti i 2022年5月30日 (sakacacay a demied nu lipay) 10:19.


url: =Lengtonghoih Music Party ~ Lengtong Pauno :: ZOMI DAILY\nposted on 21 July 2019 at 10:51 am Lomkholna: LengtongPauno, News, Zomi\nLengtonghoih Music Party (…amau hong sapnamin hi) Amun: Dr. Kamkhenthangte’ inn. Imphal, Manipur Ahun: 1984 Avai: Paitemi kumpi naseem officer te’n Lengtonghoih Music party te holim/ankuang uumpihna, Kumpi nasem officer 30 khawng tawh holimna.\nPu Chairman: “Lengtonghoih music party te nahi ua, bangziak? bangkawk? bangdeihna a Lengtonghoih cih min phuak kherkher nahi ua leh, kathei ut lawtel uh”…\nLengtong Pauno: “Lengtonghoih icihpen, unau pasal 7 lak a khatbek, a u te’n adeih khempeuh apiak nungak melhoih minthang khat hi. Tuanu’ min ala hi ung. Ahizongin, Leng, Tong, Hoih min kammal3 pha hi.\n1. Leng: Leng icihpen the namkhat hi. The lakpan in neupen napi a aw ngaihpen hi. Ko’zong Zomi sungah tuadanlian hi ung. A aw ngaih mahmah napi, neulua ai’hmanin atuan’na mun kimu zolo a, asingkung lokgawp leeng, hong leen’khiat takteh atuan’na mun kitheipan hi. Ko’ zong nong khasiatsak uleh, ciah vingveng le ung, ka nungsang uah ka manphatlam uh hong theipanding hi uteh haaaa.\n2. Tong: Kampau, awsuah cihzong hi. Adangkhat ah, khawhletuk, khawilevulh, gawhleluup, thahlemat te ah, gualtungva bangka tuanghi, ci in ki tong hi. Zomite zong, pilna siamna hauhna liatna mitawh kikimta hihang. Atong dingte ihi hi, Halelujah!!!\n3. Hoih: Pha, sialo, hoihmah hipah hi. Tonghoih: Kamkhum, kamdam, kamnem, kamzol, kampauhoih azangding Zomite ihi hi. *Lengtonghoih: Unau pasal 7 lakah numei1 bek hi a, a u te’n adeihkhempeuhpia, vana aksineelkai nangawn deihin aladingin a u te kuan hi.\nVideo: Lengtong Pauno tawh holimna by Zomi Daily\nTuamah bang ahi ko’zong, kadeih bangbang uh hongpia un. Vana aksineelkaai zong va laksak un kaci a, vekpi nuihna tawh ka thugen ka hial’ bawl hi”. Tuahuna apaikhathei mi 6 pha ung. Kei, Suamang, Pauthawn, Gohau, Golian, Tuangpu (Suamang’ sunghpa) cih teng hi ung. Kha 4/5 sawt ung. Phawklaiteng hi. Ka lungdam, Munkhai’pa (Dr Kamkhenthang kacihpen, Literature Ph.D hi)\nPrevious: Gammite’ nopsakna tehna (Gross National Happiness) ~ Pau Sian Lian\nNext: Kha (6) nuaisiah naungekte tui piakbeh kullo ~ Hau Lun


url: =Rev. Dr. Chin Do Kham ~ Dahna Khitui\nZomi sungah i Minam makaipi Rev. Dr. Chin Do Kham in ong nusiat kazak phetin kamang maw katak maw ci-in am baibai sa in ka om hi. Umzolo lua kahih manin, ZAM Hotline kahopih pah a, amau zongh nadah thei mahmah uhi.\nZAM zumpi panin Minam makaiten Siapi Dr. Kham' ong nusiatzia teltak in ong gen uh ciangin, ka khitui ong tak keuhkeuh in ka cih nading kathei nawn kei hi. Tuni pen kei adingin, ann nezolo, bangmah semzolo in ka omcip hi.\nHibanga ong nusia vat dingin ka ngaihsun kha ngeikei a, ka lamenkha ngeikei hi. Siapa' tungtang ah Mihingte' nuntakna pen ei khutsung ah omlo cih ong phawksak phapha a, kei' khaamtheih hileh maw ci in ka kapkap hi.\nSiapa pen lungtai, maitai, citak, kuhkal, thuman, maingal in hanciam nopna lungtang tawh akidim den mi khat ahihi. A tup asawmna khat peuh lungtung takin sem a, muibun in gualzo hi. Deihsakna lungtang leh hehpih huaisakna lungtang anei ngiat mi khat ahihi.\nSiapa pen Zogamsung Khuaneu khat ahi, Saipimual Khua panin napiangkhia a, Pu Haat Langh suan sungpan khangkhia Zomi khat hi a, USA gam Tulsa Khuapi sungah azi ata tawh innkuanbup in khuasa uhi.\nKawlgam ah Kumpi Tan 10 azawh khit ciangin, Biakna Sang Yangon panin B.A ( Theology ), South Korea panin M.Div. USA gam Oral Robert University panin, D.D., D.Min, Chicago City panin Ph.D. Pilnate ong ngah khia in, pilna ah akuitung leh Zomi' sungah Doctorate thuap 3 ngah masa penpen ahihi.\nTuipi galkai Zomite' haksatna tuamtuam ah mapangin Leitungbup Zomi Innkuan naphut khia in Makaipi nasem toto a, ama' maban zomto dingin Zomi tampi na pantah hi. Tua banah Global Zomi Alliance ah General Secretary semin Leitungbup Zomite' adingin Zingvaihawm ipa khat ahihi.\nTuabek hilo in, Leitungbup huam a gamtangthei ( International Level ) mipil khat hi a, Biakna thu, Leitung thu, Minam thu ah liimbelh phungpi khat ahihi. Leitung tawh liangko kima nasem taktak khat hi-in, Zomi leh Zogam adingin maban limci tampi hawmna gelna kician nei zihziah hi.\nWashangtan DC sungah Gospel pai in atunna Hotel sungah hibangin Topa'n anuntakna hong laksak hi. Sawtpivei nakhol cih bang hilo in, hibanga ong nusiatvat kamuh ciangin Elizah bang kaphawk lianga, Pasian kiangah ong ciahsan hi a, Mipihte' adingin Vantung panin Zingvai ong hawmpih ding cih khamuanna kanei hi.\nDahna Khitui tawh,\nZomi Foundation Home Mission


url: =A k'hli nak kyün hngüp ng'neng | Radio Veritas Asia\nA k'hli nak kyün hngüp ng'neng\nA k'hli nak ung ng'yak vai Bawi Jesu ah ng'thu k'ni\nJesu nawh phih, “Tuh-ngói mät sin-ah m’cäinák cuh nami ng’zák mät-ah bé pi ci,” ci ci. 22 Cun-ah k’chàng gùi avan nawh ani cuh, bä ci, ci u neh a k’ní-ah a piéin cuh, zùm m’nài nehtah “Sin cuh, Joseph-a htá-ah kä kia ci ang?” ci ci gùi.\n23 Báwi nawh phih, “Nangmi nawh a k’càng-ah, sin-ah m’tu m’tängnák bä bä-ah, nang k’chàng m’gái k’chàng, na mät nawh na mät m’gái-ä. Kami ng’zák tu gùi-ah, Cãpharnaum-ah na bi te gùi cuh, na mät-ah omnák-a phih m’dáng-ä,” ci neh nangmi nawh nami piéin lo khai.\n24 Cun tu pang-ah phih, nangmi-àm a k’càng-ah ka piéin cuh, a u ce ng’sä phih, a mät-ah pigò-ah a hmai kä ’kiãng ci.\n25 Nangmi àm a k’càng-ah ka piéin cuh, Elijah ce ng’sä a om zah ung Khãn-mòpí, kum k’thum lah ’cha k’chüih khaw káng hleih khaw púm-ah khàw azõ zah ung Israel khàw-ah hmei-nú a k’dá om ci. 26 Cun tu pang-ah phih, Sidonias khàw, Sareptaung-kah, hmei nú tumat kon-ah, a hei gùi-ah Elijah kä tüi ci. 27 Ce ng’sä Elisha a om zah ung phih, Israel khaw-ung kiám-ah ei a k’dá om ci gùi. Cun tu pang-a phih, Syrus k’chàng kon-ah, a u phih, kä htí-théing bà ci,” ci neh piéin ci.\n28 Cun-ah màwng gùi cuh cã-gat-ung om ci gùi, avan nawh ng’za u neh a kia-ah m’lung k’sé u neh, 29 ng’düi lo neh pigò k’pùng-ah Báwi cuh, k’täm neh pigò-ah omnák-ah, ghangpám-ah buh-ton vai neh hteh püi ci gùi. 30 Báwi läí cuh ami ng’lung-ah zút neh phiòng ci.\nTuh-ngoi kavai ng'thu k'ni\nA k'thum nak kyün hngüp ng'neng\nA k'phli nak kyün hnüp k'thu k'ni\nNg'thu k'ni khei nak


url: =ZIUSA: Khuado Thupuak – 2020 :: ZOMI DAILY\nposted on 8 October 2020 at 10:04 pm Lomkholna: Khuado, News, ZIUSA, Zomi\nZomi Chibai! (Dammaw, Zomi), Thuhoih thupha, cidam ludamna leh nopna in Zo ngeina Khuado hun bek hilo in, kum tawn in Zomi mimal khatciat tungah hong tham den ta hen!\nKum, kha, ni leh khuahunte khawllo in a pai ngei in paipai a, i Zo ngeina KHUADO hun hong tungta hi. Pasian bawlsa Zomite in i omna mun leh khua ciat pan in cidam leh lungnuam tak in i ngeina KHUADO a zang thei dingin kong lam-en hi.\n2020 kum pen kum lamdang khat in kiciam teh thei hi. Leitung ah a om ngei nailo mihing a min piang khempeuh a buaisak Novel Coronavirus (COVID-19) in i nisim nuntakna, tualsung nuntakna leh gamsung nuntakna tampi kikhek sak hi. Muncih mualcih a om Zomi sung pan in zong hih pul natna hangin dahna kahna leh hamsatna a thuak mi tampi om hi hang. I Zo ngeina KHUADO in tua dahna kahna leh hamsatna a thuak Zomite’ dahna khitui teng hong nulmang sak ding i thu ngetna a hihi.\nZolai simbu sungah “K= Khuado pawi, Kum khen pawi” i cih bangin Zomite’ kum simna zui-in kum lui bei hun hi a, kum thak dawn hun zong a hihi. Zo ngeina KHUADO hun sungin Zomi mimal kim in a beisa kum sung a lawhcin matutna hangin Pasian tungah lungdam ko’h hun hoih in zangin, lawhsapna a omte mangngilhna hun in zang ni. Zomi khat leh khat kikal ah zong lungdam kikohna hun, thupha kibawlna hun leh mawh kimaisakna hun in zang ni.\nKHUADO hun pen khuazang bup a “sepkhop hun, pankhop hun” a hihna zui-in Zomi khempeuh in i khua i tui a ding, i gam i lei a ding leh i biak Pasian a dingin khut kilen in mapang khawm ciat ni. “A hat zaw deuh mite kidelh in, a hatlo zaw deuh mite kingak in” i ngeina kepcingna ding leh minam hihna kepcing zawhna dingin nasem khawm ni.\nLeitungbup pul natna a hi COVID-19 hangin mipi kikai khawm in KHUADO hun mun tampi ah a kibawl theihloh hangin “KHUADO” i deihna leh khiatna a hi: – “nasep khopna, lungdam koihna, a hoihlo na/thute nawt khiatna leh thak suahna” tawh i minam leh gam a ding ma la in nasem ciat ni.\nKHUADO bawlna hangin Zo ngeina leh Zomi, Zogam it semsemna, minam leh gam a ding nasep khop theihna thupha Zomi khempeuh tungah hong tung ta hen! Pu Tual Khan Suan (Executive Director – Zomi Innkuan USA)\nPrevious: Project Fear – Lungkhamh batpiak\nNext: Chin State sung namdangte Nainganyee kalsuandan etkikna\nDr. Tung Pau says\n9 October 2020 at 6:42 pm\nkhuado pawi thu ih ngaihsut khak le ih phawk khakloh te nong gel uh lungdam ei. Topa thupha.\nLeave a Reply to Dr. Tung Pau\tCancel reply


url: =Suah Kha tawh ki zui lungsim pai zia, Lungsim Puak zia!! Atei ~ Mangbawi (New Delhi) - Laibu Saal\nHome > Thuluui/Articles > Suah Kha tawh ki zui lungsim pai zia, Lungsim Puak zia!! Atei ~ Mangbawi (New Delhi)\nSuah Kha tawh ki zui lungsim pai zia, Lungsim Puak zia!!\nAtei ~ Mangbawi (New Delhi)\nLeitungmi JANUARY kha pan DECEMBER kha kikal sunga a suak te ii a mau suahkha tawh kizui-in a lungsim puakzia leh a gamtatna zia leh tong te tuni ong gelhkkhia ing.\nHih khasunga a suakte pen meelhoih, niikten, puansilh, kizep uk mahmah uh aa,na khat peuhpeuh cimtak baih uh hi. Lungtang phaa mahmah in, kiniamkhiat zo mahmah leuleu hi. Lungsimnat na khat peuhpeuh atuak uh ciang lungnuam baih, a mau leh a mau ki zo pakpak lo uh hi. Lungsim buai ziazua thei pahpah hi a, na khat peuhpeuh thupi ngaihsut in, thuaklah phadeuh hi.\nAmah pen Sianu Cing Van Kim hi in Laigelhsiam, Lai endik siam, Minam itngiat Zoliapaal khat ahih banah Zato Siama khat ahi hi. February kha sungin asuak khat hi in a facebook min : Cing Van Kim hi.\nHih khasunga a suakte pen lungsim thuk nei uh a,thungaihsut uk mahmah uh hi. Pil mahmah in,a om zia uh a hunzui in kikheel kheel hi. Maizum baih,kiniamkhiat uh a,thuak tak thupiang cih khawng vei mahmah uh hi, kiniamkhiat uh a, hehbaih leuleu uh hi. Ci leh sa lam ah iplah huai mahmah uh hi,suahtakna nuamsa uh a,a ut, a ngaih khat tawh ki-awi loin, kikham leh a lehpan tiltel pawl uh hi. A tupna uh a tun mateng citel tal uh a, hehbaih leuleu uh hi. Thu khat peuhpeuh mainawt ding nuamsa uh hi. Sumzat hang mahmah uh a, hehna te a puatham ah lakpah pah lo uh hi. Mite’pahtakna ngah baih uh hi,a kisamlo thu te kin vet lo lel uh a,gualnopna lam uk uh hi. Thu khat peuhpeuh hi tentan thei uh a, simtat cih khat pen zangthei gige uh hi.\nHih khasunga a suakte pen it huai, lunglut huai,ci leh sa lam ah iplah huai, thuman, citak uh hi. MI TAWH KITAWP PEN A UK MAHMAH UH THU khat ahi hi. Mi hehpih thei mahmah leuleu uh hi, Lungmuanna cih pen lunggulh mahmah uh a, hehbaih uh hi,Itna thu leh la khat peuhpeuh kithuk kik cih pen zangthei uh hi .Nasep hanciam uh a, na khat peuhpeuh kemcing tentan thei uh hi. Mi muanhuai te hi uh a, na khat peuhpeuh khinkhai in ngaihsun uh hi.\nAmah pen Zomi social media ah amin thang mahmah khat ahih baan ah laigelh siam, UK gam ah siamsin taangpaal khat ahi hi. A facebook min : L T Tuang hi.\nApril kha in asuak khat ahi hi.\nHih khasunga a suakte pen ciamnuih ukk, kheltat, mitawh kikhawlthei ziau pahpah, kamtam mahmah, hehpihna nei, thukhat peuhpeuh a tel dong kanteltal, mi huhnopna lungsim nei, midangte tawh naseem khawm thei, citak, kuhkal, a khuak hoih, mi’ heh nading gamta nuam lo, mi hanthawn siam ban ah a mah leh a mah zong kimuanna nei, khualzin kawikawi khawng ukk mahmah, piakkhiatna hat, kimawlna leh tumging,l asak cihte ukk mahmah uh hi.\nHih khasunga a suakte pen hehbaih lungkim baih,kithusim ngait ding leh phatngai pawl,midang tawh kizopna ah maizum thei, ci leh sa lam ah ip lah huai,mi hanthawn siam, lungtangkhauh, mi thuhilh te sangthei phamel lo,inn sungah kulngeungau liang aa omcip cih khawng a ukk nam hi lo, lungsim manlang, lai leh pilna lam ah ukkna nei,piakkhiatna hat, ta tampi deih lo,om mawkmawk cih khawng zangthei lo uh hi. Mi telsiam thei, a bil leh a ngawng tawh kisai zawngkhal baih, thungaihsut deda cih khawng a ukk nam,khualzin ukk mahmah uh hi.\nHih khasunga a suakte pen mi tawh kikholh luailuai nuamsa uh,l awmngaih lam ah hi zualzual uh, vak kawikawi cih khawng nuamsa mahmah lel, mi it mi ngaih in om thei uh, model, minta, mintami, movie kizaih ding khawng ukk mahmah uh, mi thakthak tawh kikhawl thei,thu leh la ciapteh hat mahmah uh hi.\nAmah pen Laigelh siam mahmah khat hi in July kha sungin asuak khat ahi hi. A facebook min : Thang Khan Lian hi.\nHih khasunga a suakte pen kipawl pih dingin nuam, a hih hang a lungsim taktak telhak,cihtak, kuhkal, a heh nading eh a nuam nading khawng a om kei leh dai khikhe lel uh, mi huhnuam,mi’ muan leh suan in om thei, thu khat peuhpeuh thuaklah baih, thu kihilh thei,khuak nakzat mahmah pawl, ciim, lawm leh gual pen thupi sa, thu leh la ngaihsun lo-a na khat peuhpeuh sem khia lo, mi muan dingin a om mah bang aa mi makaih zo leh a kisapna ah han giapgiap in tai ziahziah lel,mi muhdah ding ut masa lo, lawm leh gual it thei mahmah nam,thu nung thu ma khinkhai thei,lai leh pilna lam ukk,mi ‘mawhna maisak pahpah zo napi manngilh thei lo,kizen mahmah hi.\nAmah pen Minam vei phadeuh zoliapaal khat hi in ZCD Party sungah zong akihel khat ahi hi. August kha sung in asuak khat ahi hi. A facebook min : Niang Sen Zomi hi.\nHih khasunga a suakte pen a ci a sa uh etsuah mahmah aa, a khat peuhpeuh semkhia ngam uh hi. Lungsim neem mahmah uh a, mi hehpih thei hi a hih hang phulakik…. thukkik cih pen a ukk nam uh, kikem zo, ki muanna nei, hiphengpheng thei, thugen, lasak, tumging cih te ukk mahmah uh, midangte in zeeknuam in uk nuam vial leh a heh baih pawl, ki hopih dinga nuam,kidawm thei uh, thu ngaihsut hat, lailam ukk mello, it dingte it thei, mitungah kinganuam lo, suahtakna deih, mi huh thei, na khat peuhpeuh lungkia baih napi sep loh, hanciam loh in bang mah kingah lo hi cih thu tawh nungta mite a hi uh hi. Ommawh in kimawl hat mahmah uh a, a lungsim uh telhak mahmah hi.\nHih khasunga a suakte pen thugensiam, na khat peuhpeuh lawp thei mahmah, midang te’ buaina lemtuah zo, mi huzaap zo, thu ngaihsun sun thei, khialhna khat nei leh kisikkik ding baihsa lel,lungsim khauh nei, hangsan, na khat peuhpeuh semkhia ngam, mi hehnem siam, pawlnuam, lunglut huai mite hi uh a, lungtang khauh mahah uh hi. A khuak uh hoih mahmah in thuciapteh hat mahmah uh hi.\nCinpu Zomi (www.laibusaal.com) Zomite laisim ding veina tawh laite kaikhawm in asuah den khat ahi hi. October kha sungin asuak khat ahi hi. A facebook : Tg Cinpu Zomi hi.\nHih khasunga a suakte pen ki hopih dinga nuam mahmah, a mau a it thei te bekmah it lel uh, zuaukhem thei napi kineih thei lo uh, hehbaih, l ungkim baih, hangsan, a sung a pua a lungsim uh hoih, na khat peuhpeuh thupi ngaihsut, pawlnuam, lawm leh gual thupi bawl, thungihsut ukk, lungsim kikep ding awlmawh lo, a lungsim uh telhak, ci leh sa lam ah iplah huai mahmah uh hi. Mi tei, mi picing a ki veek mahmah nam te a hi uh hi.\nHih khasunga a suakte pen a khuak uh hoih, ciim in a lauhuai mahmah namte hi in ngawngtat vatvat thei uh hi. Mi hehpih thei leuleu zel, citak in thuman uh, koici bangin gualnuam tak a om thei ding cih theisiam, ci leh sa iplah huai, om mawh, thusim nei thei uh, mitampi takin muang, a lungsim uh manlang, heh vatvat thei, kuamah tungah kinga khollo, mi makaih zo, a mau leh a mau ding ngam, mitawh koici bangin kikhawl ding cih thei, a khuak uh tai mahmah a hih manin hi khasunga a suak lawm na neih uh leh khahsuah kei un. Hi bang mite pen lawmhoih khat ong hi hamtang ding uh hi.\n12. DECEMBER :\nAmah pen laisim uk mahmah khat leh laigelh siam khangno khat ahi hi. December kha sungin asuak taangpaal khat ahi hi. A facebook min : Zam Sian Lian hi.\nHih khasunga a suakte pen mithacing, melhoih te, piakkhiatna hat, pawlpih dinga nuam, mi huzaap zo,kimawlna leh lawmtatna nuamsa, a khuak uh hoih, minam lungsim nei, midem nuam, hehbaih, nuam baih, ciamnuih ukk, ngaihsutna hoih nono nei uh, ngimna sang nei, makai dingin muanhuai, tumginglam ukk, lungsim neem, kampau khum dakdak, mi tawh thu kinial lam ah khauhpai mahmah, kipawlpih dingin muanhuai, mi tawh kikhawlh dan siam. Kha dangdang aa a suakte sangin tuamzawkna khat mah nei veve uh hi.\nKh Siampu April 15, 2017 at 9:49 AM\nNasia lua kei October hiveng kibang pian hang ei heeeee\nMaimai lopi cinpu Aung San Suh Gyi suah kha leh aman khawng hile phadawm ve...\nItem Reviewed: Suah Kha tawh ki zui lungsim pai zia, Lungsim Puak zia!! Atei ~ Mangbawi (New Delhi) Description: Rating: 5 Reviewed By: Cinpu Zomi


url: =ZCMF USA Khawmpi phawkkik sakna :: ZOMI DAILY\nposted on 13 July 2016 at 2:06 pm Lomkholna: Biakna, News, Zomi\nKongit uh USA gam sunga om Zomi Pawlpi khempeuh, A masa in ih biak Pasian min tawh na khut uh kong len uh hi. A kuama peuh a damkim ciat dingin kong lamen uh hi. Ahong tung ding a ( 6 ) veina ZCMF USA khawmpi – Tulsa khuapi – July 27th pan July 31st, 2016 kikal sungin om ding ahih manin itna lianpi tawh kong sam uh hi.\nZintun ni: July 27th 2016, 5:00 p.m. CST ( Wed )-Delegate zintun\nJuly 29th 2016, 5:00 p.m. CST ( Fri )-Mipi zintun\n( 1 ) Meeltheih tanau te kiang atung nuam te tung thei ding a, ahi zongin zintunna ding alemlo te in hih anuai a Pawlpi kem Sia / Sm te na hopih un maw.\n3. Sianu NingHau Taithul ( 918-619 5527 ) ( 2 ) Sia / Sm te leh Seminar kah ding te July 27th 2016 ni zintung ding\nSpeakers : Rev Dr JM Ngul Khan Pau ( Pastoral Leadership ) Sianu Lucy Eng Za Dim ( Pastors’ wives Seminar )\nKhawmpi thubulphuh: Late 133 – Khazih Sungah Pumkhat\nB. Duet kidemna : Thubulphuh tawh kituak ei deih la thak hi ding, Hollow Guitar tawh sa ding, etloh a sa ding, Pawlpi khat pan Duet 1 ta hi ding\nC. Quartet kidemna : Thubulphuh tawh kituak ei deih la thak hi ding, Guitar zang lo ding, etloh a sa ding, Pawlpi khat pan Quartet 1 ta hi ding\nA. Solo kidemna a Khatna – $ 100.00 leh Pahtawina Pledge khat,\nA Nihna Pledge khat\nB. Duet kidemna a Khatna – $ 200.00 leh Pahtawina Pledge khat,\nC. Quartet kidemna a Khatna – $ 400.00 leh Pahtawina Pledge\nkhat, A Nihna Pledge khat\nD. Choir kidemna a Khatna – $ 700.00 leh Pahtawina Pledge\nkhat,A Nihna Pledge khat\nE. Lai Siangtho lotgen kidemna – $ 100.00 leh Pahtawina Pledge\nPawlpi sung ah Sia/Sm te, Upate, Sunday School Sia Sm te, Makai tuamtuam te leh Pawlpi mite a kuama peuhin thasan ciat a, thusinna tuamtuam te leh kidemna tuamtuam ah ih kihel ciatna dingin kong zawn uh hi. Mailam ah khut kilenkhawmin TOPA na taangzai zaw aa ih sepkhop theihna ding upna leh lametna tawh ma pangkhawm ni.\nExecutive Committee bup taangin:\nPrevious: Gamtat Kampau Kilawm ~ Pau Tun Thang\nNext: Suan leh Khak ~ Pau Tun Thang


url: =Malaysia, Kuala Kangsar ah Operasi 2 vei lut, mi 37 kiman, Myanmar zong kihel :: ZOMI DAILY\nposted on 13 March 2018 at 8:20 pm Lomkholna: Malaysia, News, Operasi, Sawltak, World\nMalaysia, Perak State sungah tuni Tuesday zingsangtung lamin Operasi lutin gamdangmi akigawm in mi 37 kiman cih Bernama pan kiza hi. Kuala Kangsar sungaom Construction Site ah Immigration thunei te’n nihveitak Operasi abawl uh hi a, akiman te lakah numei zong pawlkhat kihel uhhi.\nHihvai tawh kisai in thunei ahi Perak Immigration director Kamaluddin Ismail in agenna ah “Op Mega 2.0” cih min kivawh in zankim akipan nai 3 sung Operasi akibawl hi ci’n genkhia hi.\nAmasa Operasi akibawlna ah Immigration Enforcement Personnel te’n Indonesia gammi numei 1, Indonesia gammi pasal 6, Bangladesh gammi pasal 1 leh Myanmar gammi 4 mankhia masa uhhi.\nVideo: A woman was among 37 illegal immigrants detained in two separate raids conducted at a construction site here early today\nAnih veina Operasi abawlkik leuleu uhciangin akigawm in mi 30 thusitna nei uhhi. Tualak ah mi 25 tepen naseptheih nadingin Work Permit kician neilo uh ahih manin, kimansuak uhhi. Tua akiman tepen Indonesia gammi pasal 9 leh Bangladesh gammi 16 ahi uhhi.\nMore: Malaysia, Penang ah Operasi tamveipi kibawl in gamdangmi 78 kimansuak\nAkimankhia gamdangmi tepen naseptheih nadingin Permit kician neilo, illegal in aom vive hi uh a, kum 30 leh kum 60 kikal vive ahihi. Tua akiman khempeuh “Regulation 39(b) of the Immigration Regulations 1963/39” cihleh “Section 6(1) of the immigration Act 1959/63” thukhun tetawh thu kibawlding cih kiza hi.\nAkimankhia gamdangmi khempeuh Ipoh Immigration Office ah kipuak in, thusitna ki neihbehding cihi. Sawltak #zomidaily\nPrevious: Accident atuahsia khat alukham dingin ama’ khe akitankhia pen kizangsak\nNext: Video: Highway tungah mawtaw Tyre khat kikhuk in mawtaw 2 dengkha\nUSA Zomi North Cup Tuukpeng vai Innteek lampan zaksak kikna


url: =ZAM Thupuak :: 22 February 2015 :: ZOMI DAILY\nZAM Thupuak :: 22 February 2015\nposted on 21 February 2015 at 2:59 pm Lomkholna: News, Newsletter, Refugee, ZAM, Zomi\nZomi Nam Ni noptak kizo\nZomi Association of Malaysia (ZAM) leh Zomi Innkuan Singapore (ZIS) kipawl in a 67veina Zomi Nam Ni thupi takinkhuapi Kuala Lumpur ah ni thum sung kizang hi. Zomi Nam Ni zang dinga hong pai mipi5,000 val pha a, Zomi Nam Ni zatna innpi sungah kitalo ahih manin a pua ah mihing tul khat val bang nisa nuai ah tu dimdiam in thugen ngaiin lasak ngai dimdiam uh hi.\nZomi itna leh Zomi hihna a angtang mihing hizah in tukum Zomi Nam Ni kimuak thei ahih manin nakpi takin lungdam huai a, mailam ah hih sangin kitamzaw semsem dingin ki lamen lai hi. Hizah a mihing hong tam theihna ahang pen Zomi te kipumkhat semsem man ahi hi. 2015 Zomi Nam Ni ading mapang khawm teng anuai ateng hi.\nZomi Nam Ni bawlnading RM200 tatawh hongkihel Pawlpi te\nAdonai Zomi Christian Fellowship\nChrist Mission Fellowship\nInternational Zomi Christian Church\nMalaysia Laipian Pasian Pawlpi\nManna Zomi Christian Church\nMyanmar Believers Fellowship\nNew Life 4 U Ministry\nRawang Zomi Innkuan\nSentosa Zomi Innkuan\nSunway Emmanuel Church\nZion United Pentecostal Church\nZomi Adventist Church\nZomi Catholic Community Malaysia\nZomi Christian Fellowship (Canaan)\nZomi Christian Fellowship (Dengkil)\nZomi Christian Fellowship (Kajang)\nZomi Christian Fellowship (Kota Damansara)\nZomi Ebenezer Malaysia\nZomi Nam Ni bawlnading RM100 tatawh hongkihel khua kipawlna te\nThangkai Suangpi Thangsan\nZomi Nam Ni bawlnading RM200 tatawh hongkihel khua kipawlna te\nZomi Nam Ni bawlnading Zomi Ansai, Kipawlna & Mimal kiangpan piakkhiatna\nAung Nan Daw 500,Taung Za Lat 300, Zomi Innkuan Singapore S$ 1,000, Thang Sian Tuang 100\nZomi Nam Ni picing tak leh nopci tak a ih bawlzawhna ding a kisam sum leh paai tawh panpihna hong nei khua kipawl nate, pawlpi te, ansai te leh mimal a hong ki helte tungah…\nZomi Nam Ni etlawm tak a ih bawl theihna ding, vai hong vansak Zomi Nam Ni Committee tungah…\nZomi Nam Ni zinmangpi ding kawlgam pan hong pai Rev. Dr. Go Cin Zam tung leh pawi hongsim Zomi Youth Association (ZYA) Kawlpi te tungah…\nTukum Zomi Nam Ni zong leitung bup Zomi te ettehtak dingin Zomi Innkuan (Singapore) tawh kibawl khawmkik ahih mah bangin Singapore pan a hong pai Zomi te tungah…\nZomi Nam Ni simding a khual gamla tuamtuam pan hong pai Zomi pih te tungah…\nZomi Nam Ni pahtawina tukpeng kimawlna ah hong kihel khua 32 te tungah…\nZomi Nam Ni tumging hong tumsak Zomi khangno tumging tum siamte leh la hongsaksak Zomi lasiamte, Zolam hong lamsakte tungah…\nMipi hongdawn/hongmuaksak Zolia & Zotaang 2014 teng leh ZEC-Cheras sangnaupangte tungah…\nBanner Design hoih mahmah hong bawlsak Khai Sian leh Thangpi te tungah…\nVideo Camera Zomi Daily leh CS Sangpi leh Photographer Khampu te tungah…\nZomi Nam Ni a hongpai khawm Zomi a kua mahpeuh tungah na hun, na nitha, sum leh paai na supna khempeuh un ih minam Zomi Nam Ni na thupit sakna uh hong lak khia ahih manin lungdam mahmah hi.\nZomi Nam Ni Committee\nKhenpi Sagihna – Kikawmna Thu\nUSA gam natun ciangin nang leh na innkuan pih ten motor, meileng cih te na zatloh phamawh ding hi. Na omna khua a, kizang, mipi zat motor, meileng te tawh kisai theihhuai thute omna ding mun hong geelsak kik agency te’n honghilh ding hi. Khua khat leh khua khat motor, meileng te ki banglo in khuapi pawl khat ah Bus, leinuai meilengte leh nisim a khual gamla ah nasem kuante adingin meileng cihte zaitak leh kicingtak in kizang hi. Ei leh ei in motor ii leizawh kei phial leh zong hih mipi zat ki kawmnate tawh mipite nasem thei bekthamlo in cidamtak leh nuam takin ki nungta thei hi.\nUSA gamah vakna ciahna, kikawmna dingin Bus golpi te ki tamzat penin motor sap kiman mahmah hi. Ahi zongin khua khat leh khua khat motor sap man ki banglo thei hi. Mun khatkhat ah Bus tuanman pen sumtang kisam hi. Pawl khat Bus tuan man card kizang hi.\nKhua thupi pawl khatte ah sang naupang te leh kum 65 tungsiah u hamten kilei thei hi. Azenzen in nang, nisim in ni khat ai nalei sangin, khasim kipia letmat te leizaw le cin nemtuamz aw ding hi. Khua thupi a tamzaw ah Taxi a kizat theih hang, Taxi kawm man tambei mahmah hi. Tua ahih manin Bus leh mipi zat vakna ciahna, motor a haksatna munte ah galtai gambel mite ii nasep khoppihte tawh kipawlin motor leikhawm khuahun nopna mun te ah bicycle zang uhhi.\nMimal neih mawtawte\nUSA gam mun atamzaw te ah mipi zat kikawmna motor te lemtang khollo zaw hi. Tua a hih man-in galtai gambel mi a tam zawte-in sum khol-in kha khat a, sum lut zah leh sum bei zah tung tawn en in motor neih zawh na ding kihan ciam zaw hi. USA gam mun tampi te ah motor luite tam man lua lo hi. USA sum Tulval deuh tawh zong a kizangsa motor luite ki leithei hi. Ahuampi in ah motor lei ih cih pen athangah huai sumbul kholna ahih loh ban ah, ih leisa motor aman kiakik theilai hi. Sum bul tampi tawh na sep kician khat na neih khit ciangin motor lei ding ngaih sut huai pan hi.\nAhi zongin sum leitawi in motor naleinop leh bel kingah hi. Sum leitawi in motor naleisawm leh nidang a naleitawi sumte hoihtakin nalohkhitna laidal leh nasepna thaman nangahna laidal neu pen kisam hi. (IOM pan ii leitawi sum amau ong ciangtan hunin ii lohkhit ciang bekin sum leibat siang hi ci a ong ki ciapteh lam phawk in). Azenzen in atung a thute nih ki ciantak in nalah theih kei a leh nang tang a hong lohsak thei ding mi khat in ong theihpih ding kisam hi. Motor hawl theihna dingin lampi zat dan, motor zat dan te tel takin na theih ma sak kul ding hi. Tua bek thamlo in motor hawlna license leh motor Insurance cihte nangah ding kisam hi. Tuabek thamlo in motor tuang khempeuh in tutna kawnggak, gakkul hi. Motor hoih tak nahawl theih na dingin ki sinkul a, na innkuan pih, nalawm nagual te tung pan ahih kei leh motor hawl sinna munte ah minpia in kisin thei hi. Motor hawlna ding license naneih khit ciang bekin motor hawl kisin thei hi.\nTuakhit banah motor hawl nasin sungin zong, motor hawl theihna anei license anei khat ii maiah na ki sinkul hi. Motor hawl theihna license ih ngah ma in, namit hoihmaw hoihlo cih laiphina nazawhkul ding hi, tua khit banah motor zatdan, lam zatdan a kihel laiphina, motor hawl theihna te zong thakhatthu in a phikulpah ding hi. Laiphina ah ong kidong ding dotna khempeuh manglai vive tawh dawnkul hi. Na motor hawl license a kum acin simin nalaih ding mang ngilh kei-in. A zenzen in motor hawl na tawh kisai thu khunte na patsat leh motor hawlna license te kitan suak thei hi.\nEi leh ei in motor nei a ihzat pen sum tampi bei thei hi cih phawk in, motor lei man na piak ban ah a nuai a thu te zong ngaih sut ding om lai hi.\nSum leibat a meet: A zenzen in motor lei na ding sum na lei tawi a leh a om sa sum na lei bat te ban ah sum bat met zong manman na piak kul ding hi. Kha sim a na lei bat loh na ding sum pen za a sim hong hi ding hi. US ah mataw lam pen taklam kizui hi.\nA tuamtuam a sum a bei na te: Hih lai mun ah na motor hawl sin man, na lai phi man leh na motor hawlna license bawl man cih te ki hel hi.\nMotor License bawl na: Gam ke khat leh gam ke khat in a kibang lo thu khun nei tek uh hi. Gam ke pawl khat te ah kum sim in motor license laih kul hi.\nInsurance: Motor khat ii neih nak leh Insurance na neih ham tang kul hi. Gam ke a tam zaw te ah thukhun tawh kizui-in Insurance koih loh pha mawh ding in thukhun om hi. Motor hawl license a hih kei leh motor license na bawl ciang-in insurance na koih na thu a kicing-in na lah theih kul hi. Up mawh loh pi a, tuahsiatna, mikhat taih kha cih te na tuah khak leh thukhun tawh ki zui-in sum tampi kiliau thei hi.\nMotor Sathau: Motor khat na zat nak leh sathau kisam hamtang hi. Na pai na ding mun a gam lat leh a nai natung tawn in sathau man kumkhatin tul pan atamzaw bei thei hi.\nMotor asia puahkikna leh kepna: Motor luisa te pen puahden kul ahih manin sum tampi beithei hi.\nMotor lungmuangtak a zattheih nang, sittelna: Motor lui atam zaw te lungmuangtak leh hoihtak in ki zongthei hi cih sittelna kisam hamtang a, pawlkhat gamke te ah hih sittelna pen kum simin bawlkul hi.\nMotor khawl nang mun: Mun khatkhatte ah motor khawl nang mun a khonkhong in kingah thei himah tase leh khuapi pawl khatte ah sum piakkul hi.\nAbei khempeuh muanhuai theih nading (Naupangte ading). Gam ke khat leh khat ah kum 5 pan anuai siah naupangte motor tungah muan huaitak a, atuan theihna ding cih thukhun te a ki banglo in kinei hi. Naupangte motor tungah lungmuangtak in atuan theihna dingin ei leh ei i vaihawm theihkul hi. (Gentehna) naupang tutphah tawh naupangte tu sak ding.\nLamkanna pen lauhuai mahmah hi. Lamkan nading mun pan kanding mah hoihpen hi. Tua hi kei leh lauhuai leh gam thukhun tawh zong ki tuaklo hi.\nNaupangte amaukia lamkan sak ngei kei in. Lampi tawh ki naina munah naupangte kimawl loh nading pen eima mawhpuak hi. Zopzop lai ding…\nZomi Cup 2015 Lungdamkohna\nZomi Cup 2015 hong uap Zomi Innkuan (Singapore) te tungah lungdam mahmah hi.\nZomi Cup 2015 zawh theihna dingin, ma hong panpih khua (32) makai, kimawlna makai khempeuh tungah lungdam mahmah hi. Sum le pai, thatang vaihawm haksat nate puazo, thuakzo bekthamlo in, thu leh la a ki vaihawm bangbang zuih zawhna nei na hih manun mai lamah zong hih dan lungsim hoihte kep tawntung ding thupi mahmah hi.\nZomi Cup 2015 a kipat a tawp dong zingsang khua vakma pan sun nisa sung khuamui dong hamciam tak a hong seppih ZAM palai khempeuh tungah lungdam mahmah hi.\nMatch report ma hong pang ZEC sang pan Sia Gin Khan Tuang (Taaklam) tungah zong lungdam mahmah hi.\nZomi Cup 2015 sung video edit sak a leitung bup Zomi te et theih ding a hong khak khiat sak Zomi Daily Media tungah zong lungdam mahmah hi.\nKilawmtatna kimawl ahih mah bangin hih hunsung ki lungkim lohna, ki pau khialhna a om leh khua khat le khua khat lungsim sungah kikoihlo in Zomi Cup 2015 man tawh man khawm sakin beisak ni.\nZomi Nam Ni pahtawina ih bawl ahih mah bangin Zomi Nam Ni ciangin pahtawina mipi maiah kipia lai ding ahih manin khua (32) kihel kimawl khempeuh nong kihel nangun kong zawn lai uh hi.\nGoal tam khum pen (Top Scorer)\nThang Sian Tung (Tuipi, No. 22) Goal 13)\nKungpang siam pen (Best Goalkeeper)\nPum Teuh (Limkhai, No. 1)\nNungdal siam pen (Best Defender)\nLian Suan (Tuipi, No. 3)\nAlai siam pen (Best Midfielder)\nLangh Khen Kap (Buanli, No. 6)\nMaikah siam pen (Best Striker)\nThang Sian Tung (Tuipi, No. 22)\nBest Player of Zomi Cup 2015\nCin Pum Khai (Singunau, No. 10)\nA 4 na : HAUPI\nMedal 1 ta leh sumtang RM500\nA 3 na : SINGUNAU\nMedal 1 ta leh sumtang RM1000\nA 2 na : BUANLI\nMedal 1 ta leh sumtang RM 2000\nA 1 na : TUIPI\nMedal 1 ta leh sumtang RM3000\nZomi Cup 2015 honpawi ni a group photos (maante) a deih na om uh leh ZomiDaily Facebook ah ki en thei hi. Tu kum pen kum dang banglo in sum leh pai zong tam hong beizaw ahih manin ZAM zumpi panin a cinglo teng hong siksak uh hi. Sum sazian a thei nuam na om uh leh ZAM zumah ki dong thei hi.\nUNHCR vaihawm sakna tawh HELP College ah Manglai, An huan dan, IT leh sam bawl dan tuam-tuam man ngetloh in kisin thei hi.\nA kisam teng:\nSiamsin ding nu/pa kum 15-24 kikal hi ding,\nUNHCR card or laidal pi nei hi ding.\nZYA Kaamsinna letna thapia ciat ni\nZYA (Kawlpi) i nasep bulpi pen sisan hopna, Oxygen kisam te Oxygen kawmin tuahsia cimawh te motor tawh pua in a si te hanah/a khua vuah motor tawh kha uh hi.\nTuni ciang sisan thawl 1,550 hawmkhin, motor tawh cina mi 490 val pua khin, Oxygen 450 kawmkhin uh a, a tangzai zaw asepzawhna ding lungulhna tawh hih anuai a kaamsinna zuakin Malaysia a om Zomi te kiangah hong hawh uh hi.\nTua ahih manin Khua kipawlna, Pawlpi zui-in ZAM zumpi panin hong ki hawmkhiakhia ta hi. Nuntakna pen sisan sungah a om mah bangin nang panpihna tawh mi dang khatin nuntakna ngah ding hi. Malaysia a Zomi a kua mapeuh in hih ZYA nasepna ah kihel sawm ciat ni.\nKaamsinna 1 man : RM15\nHEI ah nasem ding kideih\nNGO khat ahi Health Equity Initiatives (HEI) a semding mangpau thei mi 2 deih uh ahih manin a lunglut na om uh leh ZAM zumpi ah hong zasak un.\nUN Kidawm ciat ni!\nTusung teng Malaysia mun khempeuh phialah lamkhak (road block) leh operasi omden pian ahih manin, Zomi te ih hawhna ih ciahna ciatah kidawm in pilvaang ciat ni. Zomi peuhmah a kisam lua ahih kei naak leh vaak loh theih kisin ni.\nSetzung (factory) ah nasem ding pasal citak 5 kideih. Omna pia, an pialo.\nPandan Jaya setzung a semding numei kideih. Omna pialo an pialo.\nZomi Nam Ni a ZYA Kawlpi nasepna pahpihna kidong sumpi RM7854.70 kingah ahih manin hongpia khempeuh tungah lungdamna lianpi kongko uh hi.\nGamsung gampua mun tuamtuam pan ZAM nasepna te tha na piak nopleh lungdamtak in hong kisang ding hi.\nPrevious: Oklahoma Zomi National Day (2015) vai zaksakkik na\nNext: Zomi Nam Ni (President Pu Soa Shwe Thaike vs. President Pu Tein Sein)\nMalaysia ah ISIS tetawh akipawl mi 82 kiman


url: =Dimno’ Nu laikhak – 5 :: ZOMI DAILY\nposted on 9 May 2015 at 10:23 am Lomkholna: Article, Paukhankap, TuunlehZua\nDim, nung in ka lutang khawng napian na cih noptuam hi niteh maw! Kei zong tua ni a ngakmeel lo, nasep zong akuan zolo hi veng, a zingciang bel hoih pah sam ing, na aw nem ka zak ma’n ai tam thei sam keng!\nTukum ei kiang ah Khuado Pawi pen kum dangdang bang lo-in nasia tak in ki bawl ding cih tunung laihawm ah mu veng e! Hampha hang ei mate! Hih ci bangin a vaihawm khia khuasung upa-makai te leh hausa te geel siam sa mahmah ing. Amau hangin kei bang angtang tuam mahmah ing. Pawi vai i gen leh ka phawk vat khat hong om in gen kizom lo-in hong gen dihdih ning! Thangpi te unau zong Khuado pawi ah a lawmte teng tawh Aerobics laam alaam dingin ki teel ci hilo hia!\nLaam sinding paulam in vedio zung, kunza sai mai teng peuh, lamdung teng khawng ah avakvak i lawmte i thei sa hi ven. Tua bek tham loh laamsiam in laam tawh anneek zonna in anei ei zomi sung bangah ka theih khialh ai kei leh om nai kei hi ci ing.\nLaam piah (lak) cih thadah in nidang in ei pawlsung bangah pawlpi mite khatpeuh khuasung ah nitak vak kawm sa-in guitar tum a lasa aom leh pawlpi thukhun tawh ki zui-in tua nu/pa pen pawl pua lam ah aki koih ai aw! Banghang hiam cih leh tua hun lai-in guitar cih te pen khuasung mi gina lo tengin tum in, lamsak lamkhang ah zu nekna sa nekna mun ah tum uh in, sun leh zan nangawn phawk lo-in om uh! Laam zong pen ei tapidaw te ading hilo, lawki te bek alaam ding uh hi ci-in biakinn sung ah ki deih lo, zat ding phal peuhmah lo hi ven! Tun ahih leh bel biakpiak na sungah guitar lo, laam lo tawh biakpiak na aom zolo liang ding bangin hiven…kei zong nidang hun mah pom lai hi ding ka hiam biakpiak na sungah laam lahna aom nak leh bel minute khat sung nangawn a lusu man liang hi’ng. Kong cih takpi hi. Ei i neulai in mipi mai khawng a lasak, mipi mai a din, mipi mai khawng a pai cih pen humpi sahang kihtaak a aki kihta hiven, ahi zongin tuhun naupang te bel popular nuam lua in mipi mai tata, alawm agual te mai tata ah kilang nuam sese ve un mataw! Ka deih taktak ah bel i naute aki dem ding uh Laam hi sese kei in adangdang khat hizaw tapeuh leh ut buang ing! Ai zong ei ateel leh a geel hilo mawk a maw!\nAhi zongin a laam uh ciangin hoihtak hong laamin, hoihtak hong lak thei le uh ut ing. Tuhun amau khangual alaam pawlkhat te mimai ah laamlak ci-in, peuh ki phu tultul, peuh ki sik simsim, ki mit sinsin na mun peuh nei mawk uh. Pawlkhat leuleu in alaam kawmkawm sa-in akam uh khaikhai lai mawk! Tuabang mite muhthadah mahmah ahi maw! Tuabang mite laam vetkei zaw leh hoih sa zaw ing. I naute a lawmte teng tawh alaam sin ciangin a khut vik uh, a kalsuan dan uh, alu hek dan, a awn dan nengneng a kipan ahih khempeuh uh a kituak diamdiam theih nadingin amai uh panin nang’ limtak en-in a kituak loh nate uh na hilh le cin lunggulh pha deuh ing.\nBanghangin laam uuk ke’ng ci napi-in tua bang hongsawl sese ai tam na ci kha ken maw! Ka uuk loh ahi zenzen hangin Thangpi te unau leh a lawmte teng laam a kidem tak ciang un aki lak laamteng khempeuh lak ah ahoih pen ahih nading ka deihman hi.\nTunung sialsawm lai-in hih ka omna vuah tukpeng ( football ) kidemna khat na nei ung. Tua ah papi te leh tangval te kidem in kei zong papi te lam ah na ki hel ing. Ka uuk man leh ka siam man hi peuhmah lo-in, a mi ding aki cin loh man; aom loh man in a ki hel bek hi ing. Ka uuk loh dan bel tukpeng na suihnop kei leh kalkhat sung an hong ki ngawl sak ding hi hong kici le zong an ngawl ding mah teel zaw lai ning. Kong uang gen hi hethet kei! Ut lo pipi, uuk lo pipi-in kung (gawl ) ka pang hi. Ahi zongin ka ut loh, kasiam loh leh ka hih ngei loh ka paulap kei-a ka siamtheih tawp, ka hih theihtawp in kakung kapang a, ka tukpeng bawhna hangin ka kiu leh ka khuk liam lawh in, anung ah meimat lawh gawpliang hi. Hong kisial hi zenzen keng.\nNaute zong kei hong sut leh laam pen ut valval kei in um ing. Ahi zongin a ut aa, a ut kei zongin kiseh khin ahih man in, asiam tawp, ahih\ntheih tawp in asin ding uh leh a lungsim apiak ding uh pen deih ing.\nA khatna ( First Prize ) a ngah pah kei phial zongin mipi mai ah khial luapluap , a khut khawng uh ki vik kha nainai in, a khe peuh uh ki kengkalh in, mipi anui nui sak, hatah a bawl, mi’ ciamnuih bawl na’ng peuh a hih khak ding pen deihkei penpen ing. Kipaakta in, “ siam gawp ei hite…amau tawh ki tuak kei tak ei…ka up mawh loh penpen te heuh hong kimang thei penpen uh ei…” ci-a mipi te aki kupsim ding uh a kawm khat panin zasim nuam ing.\nPrevious: Ahaute’n anutek, apatek, Nursing Home ah koih uh ~ Hau Za Cin\nNext: Ka ta aw, inn ah hong ciah ta in\nKhang Kilumlet ~ Hau Za Cin


url: =Manchester tuahsiatna hangin Muslim pasal khatleh Jewish nupi khatin thu ngenkhawm :: ZOMI DAILY\nposted on 25 May 2017 at 10:59 am Lomkholna: Britain, News, Sawltak, World\nBritain, Manchester Area ah Bomb ki sukkhapna hangin mi 22 takin sihlawh a, adangzong mi 59 bangin liamlawhgawp uhhi. Asi te lakah naupangno kum 8 khatzong kihel ahih manin, ki mulkim phadiak hi. Tuaban ah aliam lakahzong naupang 12 bang kihel kici hi.\nManchester Attack hangin khuasung mipi te ki linglawng mahmah in, zong ki khasia mahmah hi. Asi leh aliam te phawkna in Manchester, Albert Square ah khuasung mipi te’n pakkual koih in, thungetna zong nei uhhi.\nTualai ah Muslim papi khatleh Jewish nupikhat zong khatlehkhat ki hehnem in, thu ngenkhawm uh cih Reuters te’n genkhia uhhi.\nManchester tuahsiatna pen Monday nitak in American lasiam minthang Ariana Gradne in Concert abawl laitak Bomb apuakkham ahihi. Tuesday ni in Albert Square ah khuameivakna leh pakkual piakna, zahtak piakna, thungetsakna cihte kinei hi.\nRelated: Manchester ah Suicide Bomb asukhampa British Police te’n pulak khiata\nTuesday’s Vigil ah Manchester sung aom biakna tuamtuam Muslim, Christian, Jewish, Sikh cihtepan makaite kihel uh a, thu ngenkhawm uh cih kiza hi. ZD Sawltak #zomidaily\nPrevious: Banghang in President Trump zi in Pope tawh akimuhciang dial khimhiam?\nNext: Australia, Adelaide sung aom sangpawlkhat ah Bomb om ci’n ki patausak


url: =Zomi le Zogam Khantohna Ding Sunmang\nWritten by Tongsan Admin\tFriday, 13 February 2015 20:05\nCollge om nailo, High School 2 bek ompan a, Sangnaupangte ahihleh khuasung bek pan hilo-in khual-le-tual pan in Sang kikahkhawm ahihi. Nu-le-pa in Boarder ah a koihzawhloh, amau-le-amau hanciam tawmna tawh Sangkah Sangnaupangte in Khuapi sungah Inn hawm tam mahmah taleh Innsaap ding muzolo, Innsaap mumah leh saap zolo cih phawk leng, tuabang naupangte hong khuasuahna ding, khuakiim bulphuh nuam naupangte aa'dingin ngaihsutna thak kisam hi. Amau septheih pen Huan nasep khawng hi. Khuakiim ah luineu tampi om a, mehlei bawlkawm in sangkah om hi.\nCollege bang omleh Zosuan Sangnaupang haksate pawlin amau' zontawm nasep ciat tawh sangkah theihna ding ngaihsut kul hi. Tate deih bangbang na leisakzo phial zongin amau' hanciam tawm nasep khat peuh tawh malakna aneihtheih ding uh thupi simgige zel hi. Gam khangtote bangin naikaal sial a sumthalawhna om nailo himahleh khuakiim bulphuh kawmin septheih ding tampi omkha maithei ding hi. Gtn: Keelkhawina, Bawngkhawina, Akkawina, Furniture Works ... etc.\nTedim Khuapi in DC ngah ding cih thuging hong omciangin mipite lungsim pen "Van aa khai bang!" liangin ki nuamlua mahmah kawmkaal ah DC hong kipiakloh kikciangin ki khasia mahmah leuleu ngeiliangzen hi. Tua tawh kisai mipi deihna a omhangin septheihna nei pen mimal 2 leh thum khawng hilel mawk hi. Kee neihsawm masa ni. Baalpi mah bangin kee tampi neih ding akisam masa khat ahihi.\nZomi & Zogam khantohna dingin naseptheihna Budget Sumpi pen Kumpi khut sungah aom mahbangin Mipite khutsungah zong omta hi. Khua kiim hausate leh Khuakiim mipite in kipawlkhopna hong nei masa un la, tua dungzui-in Tedim Area Ring Road deihna thusuak ding khop in thuging hong omsak un. Tua bangin lungsim deihna pen Gam makaite kiangah pulaksiam lehang Hluttaw sung khawngah Development Budget kihawm hun, maipha ngahna hanghiam, banghiam, Pasian Thupha hamphatna tawh Development Project khat peuh vatuak kha geih lehang thakhat in Ring Road Project hoih mahmah khat neipak ziau in khangto khawm pak ding hang aa, Tedim khua sungah teenzawh kuul sese nawnlo-in na Inn mai ah Motor in van na deih bangbang hong puaktheipah ding, na painopna mun ah hong dawnziauziau hun hong tungthei ding aive!\nRing Road Projects nasep a kisep kei buangleh hibang khantohna lam-en kei zaw ni. Banghanghiam cih leh na khua bek thupi na sak laiteng pen khuadangte tawh kizopna omlo in picing khantohna cihbang omlo ding, om ngeilo ding hi. Thadah kei ni."Kei leh Pasian" kizopna phazo! Biak Inn paikhawng thupi kei cimawkin a kikhawm nuamlote-in Pasian' Mipite makaih ngeilo uhi. Zogam khantohna dingin Vision na nei naikei phial zong ih Tedim Khuapi a suahna dingin lampi a khaktante hikha kei zawhoh dih ni.\nTedim cih min pen Pasian in Thupha a piak min khat na hi gige mawk hi. Tua manin Zomibup Khuapi ding pen Tedim a kithukim sak hikha ding hi. Pasian telhawm siam dan lamdang mahmah a, theihkimzawh ding hilo hi. Tedim gam sungah na teengkhakei phial zongin Tedim Road dungzuilo-in Lampi anopzaw kibawl nailo a, atatakin WWII lampi buang dingin limtak a kipuahphazo nailo lampi hilai mawk hi. Galpi nihna hunlai khawng aa, gamdang galkap hong kuan a damlaite lak khawngah hong paikikzo khawng om hizenleh hong khasiat mai liang ding uhi. Khantohna ding pen lampi kisam masa pen hi. Makaipite in ih Zogam lampite bangciang tungta cihkhawng records a hong bawlzelzel ding leh meter roads hong vaihawm mengmeng dingin lamen dih ni. Amau zong meet lawh veve tek in ciai!\nZomi & Zogam Development deih in khangto nuamlua ihihmanin eimau' munsan ciat ah hong sukha geihgeih aomleh kimaai sak ciat ding hong ngen masa ing. Kuamah kawktuam in kimawhsaknopna hilo, kigensiatnopna tawh kigelh zong hihetlo hi. Sumhau Zomi tampi takin Kalaymyo, Yangon, Mandalay leh gamdangte ah sumngahna hoih tampi vaneithei uh-a, lungdamhuai mahmah hi.\nAhizongin tua Sum khempeuh pen lawmte gam leitang tungah kizeek miahmiah den ahihmanin Yangon Mandalay Kalaymyo pen Kha 4 hal bang bekin pai lehang na khangto manzel aive, tua pen eimau' aa tengmah a kizekzekciangin a khangto kicithei veve lel hi.\nBy: Joshua Thang, Tedim\nLast Updated on Friday, 13 February 2015 20:26\tWritten by Tongsan Admin\tThursday, 12 February 2015 19:59\nMakai Thakte' Theih Ding\nLast Updated on Tuesday, 10 February 2015 22:46\tWritten by Tongsan Admin\tMonday, 09 February 2015 20:32\n2. Na Tuak Ding Theikhol in: Makai na sep ciangin na tuak theih thute le na tuak ding thute theikhol in. Cihnopna ah na hihtheih ding thute thei in, na hih theihloh ding thute zong thei in, na kikhual ding a kulna munte zong thei in. Banghang hiam cih leh na sep masak ding leh na sep nunung ding hong telsak dinga na makaih sepna ah mavang tuam ding hi. A hoihzaw ding thu na theih nak leh khek ngam inla, a kisam ahih nak leh ngaklah lo in ngak zo inla, a manpha zaw ding ahih nak leh thuak ngeungau in. A huampi mu thei inla, na matut theih ding khempeuh na mitkha ah gual diudeu in. A kisam thute kan inla, thukhenna na bawl a kul ciangin zong khentat ngam in. Na makaih mipite a theih ding vua kilawm khempeuh theisak lo in om kha kei in. Mipi in na tup na ngim leh na sepzia, na matut ding a theih kei uh leh hong ngaklah kha pahpah ding uh hi. Thu theite dot ding lunghiang kei inla, nasep peuhpeuh hahkat giap in.\nDr. Hau Za Cin ( Tongsan Pen Award Winner 2010)


url: =Zomi leh Sumlepaai ~ Tungg Thang :: ZOMI DAILY\nposted on 6 January 2016 at 7:49 am Lomkholna: Article, TunggThang\nZomite sungah sum le paai thu i telloh manin sum sawtpi i kep zawh zah dingin kikeem khalo hi. Sum pen mihing nuntakna ah a kisam, neihloh a phamawh na khat ahihi. A hizongin sum tam lua leh mite a mittawsak thei a, a langkhat ah sum tawm lualeh zong mite thumaan zolosak hi. Tua hi in sum le paai pen i kitaangsap zah i neihzawh ding leh i zat/zeek siam ding a kisam mahmah thu lian khat ahihi. Sum pen a zat/zeek siamte in sauvei khom dinga, a siamlo te in sawt khom lo kha ding uh hi. Tua hi in sum pen koici bangin zangin zeek ding ihi hiam? Paunak sungah mi pawl khat in sum zangh ziahziah napi in hau semsem a, pawl khat pen cil mahmah napi in zawng semsem hi, ci hi.\nZomite pen huhna ngen khat paileh a phun nuam pha deuhte hise hi. Piakloh teh tai a thuah nuam pawl kihi lai hi. Mi huhna za khat za nih piak ding haksa sa mahmah in, nitak khat annekna sai ah tul 20/30 a bei ngamte kihi lai phot hi. Tua hi in sum zatnading mun, bei ngam nading mun ah i bei/zat loh manin sum pen sawt a kizeek khalo hi thei hi.\nMi tampi in sum le paai koi pan cih tello ahih manin, a zat zia ding zong theilo in siamlo pah hi. Na khempeuh ii bulpi pen Pasian kiang pan ahihi. Tua ahih manin sum le paai zong Pasian kiangpan mah ahihi. Mihingte pen Pasian sum ihihi. Banghang hiam cihleh Pasian lim leh meel i puak man ahihi. Lai Siangtho sungah Topa Zeisu Satan in a ze-etna ah leitung hauh khempeuh kei hong kipia khin hi, ka mai ah nong kun leh hih na muh khempeuh kong pia ding hi, Satan in ci hi. Tua hi a, Satan in sum le paai, hauhna cihte ama khut sungah a koih cip nuam ahihi. A hi zongin a bulpi taktak in Pasian kiangpan ahihi. Pasian zia tawn peuh lecin sum le paai, hauhna cihte Satan mai ah kun kullo in Pasian in direct in hong pia thei ahihi.\nSumpen anei hilo in akeem\nSum pen khualzin a tawh a kibang ahihi. Tawl khat sung mi khat kiangah zin tungin tawl khat khitteh zin khia kik leuleu in mi dang khat kiang mah tung kik zel hi. Tua bang in sum pen a kileh kawikawi ahihi. Sum pen a lungkimna ah sawt a om ding ahihi. Zindo a siamte kiangah sawt a om ding hong suak hi. Mi pawl khat in sum a nei kisa a, ngaihsun taktak lehang a nei kihilo in a keem bek i hiphot hi. Sum i kep hun ding pen a sawt pen khan khat ah kum 50 kan hilo kha ding hi. A nei taktak pen a tunga tuangte ahihi. Topa Zeisu in zong Pasian sum Pasian pia unla, Kaiser sum Kaiser pia un, na ci hi.\nSum keem i cih ciangin mi khempeuh in i theih treasurer mah a kibang phot ahihi. Tua in bang hong lak hiam cihleh ei’a ahih lohna hong kilanghsak hi. Sum keem (treasurer) te in zong sum pen a nei hilo hi. A kikeemsak pak bek ahihi. Tua mahbangin leitung i nuntak tawmvei sungin Pasian in a sum hong keemsak pak ahihi. Bang hang hiam cihleh i sih ciangin kikeng theilo ahih man hi.\nSumpen koihcipding hilo a zatding\nSum in pen na a sem nuam mahmah khat ahihi. A om cip theilo ahihi. Sum pen kikoih cip leh khang theilo a, kizang semsem leh a khang hanhan ahihi. Tua hi in sum in na lianpipi zong semzo hi. Mi zong hoihsak thei, zong siasak thei hi.\nSum nei a i up mi pawl khat kiangah leitawi in i pai ciangin ken sum nei keng, hong cithei uh hi. Tua pen a maan mahmah thu a hihi. Sum a nei hilo ngei in sum a hawh pak zong hithei hi. Pawl khat in ahih leh mi a leitawi noploh manin nei keng, keem keng, aci ahihi. Ahih hangin mun khat ah kikoihcip kha thei hi. Sum pen nei a hong ki-upmawh, kimuan man in hong kileitawi ahihi.\nSum pen Pasian kiangpan, Pasian thupha tawh a ngah mite in ahih leh sum nei keng, keem keng ci nuamlo uhhi. Apia Pasian thei in, a kisamte tungah huh nopna lungsim nei uh hi. A hi zongin sum ngahna maanlo pawl khat in pen angahna meel zong telcianlo ahih manin a sum a seelcip nuam ahihi. Mite in sum tampi keem cih thei leh adah zong pawl khat om mawk hi. Tuni in sum na neih pen nang ading bek a Pasian in hong piak hilo in midangte kisapna huh zawh nadingin zong Pasian in hong piak ahihi. Tua thu a tello te in a sum le paaite sawtpi khom khollo uh hi.\nSum kholna nam nih om hi: Nget in a nek theina mun leh nget in a nek theihlohna mun nihte ahihi. 2008 kum beikuan a kipan in leitung bupah Global economy crisis ong piang hi. Mi tampi in sum a kholna ding lopi ah khol kha hi. Thu khat ah nget ii nek theihna mun bek ah khol uh hi. Tua hi in Dollar billion a sim in sumh ziahziah uhhi. Hih pen Pasian in a thuhilhna khat ahihi. Hih tungtawn in mite in Pasian bank ah sum khol ding ngaihsun thei tading uh hi. Mite’n sum hau thei mahmah uh hi.\nAhi zong in a zat nading mun, a kholna ding mun ah khollo, zangh lo ahih manin ngetin na neksak lel ahihi. Huih letkhiat bang in tomno khat sungin beipak lel hi. Zomite neih zawh nailoh dollar billion a sim tomno sungin sumh in bek pak ziau hi. Hih thu ngaihsun lo in leitung bank bek i bulphuh leh lauhuai kha ding ahihna Pasian in hong hilh nuam ahihi. Na sum koi ah khol sawm na hiam?- Leitung bank ah maw/Vantung bank ah?\nSumpen i To hilo a, i sawltak hi\nSum pen To a neih ding hilo in sawltak a zat ding ahihi. Mi pawl khat in To in nei kha uhhi. To in nei ahih manin a sum uh midangte a leitawi ngamlo ahihi. Sum to a nei te in siatpih in sihpih thei zawlai uh hi. A hizongin sawltak (sal) a neite in thamaang lungnuam tak in na lianpipi sem zo uh hi. Tua hi in sum pen i nuntakna ah hong huh hong panpih ding na khat ahihi. Tua sum masak lua in i om khak leh tua pen to a nei kisuak in sum ii sila a kisuak ahihi. Mi pawl khat in sum lehl uh hi.\nSum a neih ciangin a lungkham semsem hi. Sum pen I zawh masiah in I To hong suak ding hi. I zawh takteh I sila hong suakpan ding ahi hi. Tua ahih manin sum ngah nading hipeuh leh ci in bangbang ahi zongin a kisem khathei ahihi. Tua mun ah thumaan cih kingaihsun kha nawnlo thei in sihna, siatna lam damdam in a kizuan hita hi. Sum pen to in na neih laiteng na lunggim mahmah dinga, ahih hangin sila (sawltak) in na neih takteh na lungnuam mahmah ding hi.\nSumpen lawmzon nadingin hoihpen\nSum neite in lawm hau zaw deuh uh hi. Lawm hoih aneih mah bang un, lawm sia zong nei thei uh hi. Lai Siangtho in sum pen lawm zon nading in na zangh un, ci hi. Sum le paai tawh Kha mangthang kizong thei hi. Ahi zongin sum le paai tawh Kha mangthang kilei theilo hi. Sum pen Pasian gam adingin nasep nadingin zong kizangh thei hi. Sum pen lawm hoih zon nading in a thupi mahmah khat ahihi. Innkuanpih ding, nasep pih ding, cih bangin lawm hoih zon nading in zattak hi. Mi pawlkhat in sum pen a zattak lohna mun peuh ah zangh khathei uhhi. Koi san ah zathuai hiam? cih ngaihsut phat ding thupi hi.\nSum zat nading a thupi pen in a puk ding mi khat a dinsak zawh nading, a si dektak khat a nuntak zawh nading, a lungkia mi khat a tha khauh kik nading cih bang tepawl ah kizangh leh thupi in man nei mahmah ding hi. LST in na sum omna ah na lungsim om ding hi ci hi, na sum koi ah koih in, koi ah zangh na hiam?\nSum cih pen a ithuai mahmah ahihi. Sum om peuh leh i deihdeih a kilei thei ziauziau ahihi. Sum lo tawh kinungta theilo hi. Tua hi in Sum pen it in, hoih taka kep ding ahihi. Sum pen thupi bawl ding, zahtak bawl ding ahihi, tua hi leh sum in nuamsa in hong lawi lo ding hi. Mi pawl khat in sum laidal thak pawl khat pen a khutsungah hum cip in tonsak gawp uh hi. Sum pen tua bangin i thusim kei leh sum in zong hong ngai lo ding hi. Sum na itna tungtawn in sum in nang hong zuan ding ahihi. Sum pen mihing nuntakna ah a ithuai pen leh lawm hoih pen khat ahihi.\nZomite a beisa hun a i sum zonzia pen van kham sem cih lamsang ahihi. Tua manin sum bangzah nei cih hong kitheih ding kilau hi, bang hang hiam cihleh ngahna maanlo ahih man hi. A kilangh in zong mi lakah ki-om ngamlo hi. Lau kawmkawm in a kigamta den ahihi. Van kham septawh Millionaire i suak phial zongin Billionaire kisuak ngeilo ding hi. Tu in leitungah sum zonzia zong hong kilaih toto in Multi Level Marketing (MLM) cih pen leitungah a hoih pen sum bawl zia khat in a kingaihsun ahihi.\nHih sum bawl zia pen Kawlgam ah zong omta hi. Hih sumbawlna ah hau sim cih bang omlo in, neihzah a kitheih pih ahihi. A bulpi pen in Networking ahihi. Hih sumbawl zia pen mi dangte na huh leh nang zong a kihuh hiteh cih bang dan hi in a hoih mahmah khat ahihi. Khat kia bek khangto cih hilo in mi tampi tawh i sepkhop teh kihau to cih ahihi. Hih sum bawlna ah networking a siamte pen khangto hanhan in hau hathat hi. Tua hi in i sum zonzia zong ngaihsun pha in lam thak zon kul ding hi. Hih bang dan sumbawlnate tawh Millionaire, Billionaire a kisuakzo pan ding ahihi.\nA beisa sum le paai zonzia pen khat kia hauhna (individual wealth) hi a, tu hun ciangin hauhkhopna (collective wealth) hun hita hi. Ni dangin ka hauhna hih hang hi ci in kigen ngamlo a, tuhun ciangin hih bang dan tawh a hau hi ing ci in teci kipang ziahziah ta hi. Tua bang dan tawh Zomite zong hau in a khangto ding ihi ta hi. Zomi thusuak ngah pawl khat in a genna ah Zomite hau ngeingai ding uh hi ci hi. A masa in bang cih hauh ngeingai ding ka ci a, tu in hih Collective wealth tawh kisai a na gen uh ahih lam ka mu a, ka ngaihsutna kituak ka sa mahmah hi. Tua hileh Kawlgam ah omsa in Dollar a kisaang/ne ding ahita hi.\nHih Network marketing tawh hauhna pen kigutheilo, kiam theilo in a khangtoto ahihi. Hih bang sum bawlna pen deihsakna lotawh a piang hilo hi. Kideihsakna, kihuhna tungtawn in hauhkhopna cih a kimu ding ahihi. Hih networking tawh a hau mi in midangte kiangah hong huh ning ci-in a pattah ding mi zong dinga, huhna nget kullo phial kha ding hi (Hong huh in cih kullo). Hih networking tawh deihsakna a nei mi khang hathat dinga, a neilo mipen kiamlo bek ding hi. Hih mun panin hauhna taktak a kimu ding ahihi. Zomite thu maan thutak tawh hauh hunding hong nai ta hi, kigal muh theita hi.\n21st Century ah Sumlepaai\nZomite in i sum zonzia zong laih kul tading hi. Mite billionaire ahih ziahziah laitak in van kham peuh tawh sum bawl i sawm laileh Billionaire cih thadah Millionaire i suah ding zong baihlo kha ding hi. I nekkhop ding i ngah tei dinga, i khol khop ding hamsa kha ding hi. Tua hi in i muhna zaisak in sum tampi ngah nading lam zong ding hihang. 20th century pen Zomi tadingin hauh hun hinailo hi. Tua ahih manin Millionaire cih ding zong a omzo nailo phial ahihi. Tua hi in 21st century tawh a kituak sum zonzia ngaihsut ding hi ta hi. Sum zonzia lamthak i muhna tungtawn in Zomite 21st century ah Billionaire suak zo tading hi.\nSum pen nang ading bek a Pasian in hong piak ahih loh lam na tel takteh, sum a zeek dingin Pasian in hong muang pan dinga, na zeek ding sum hong pia tading hi.\nSum pen a tawm a tam cih a thupi hi masa lo hi. Amasa in lungsim thupi pen hi. Meigong nu sumpi piakna ah hihthu kimu thei hi. Mei gongnu sum piak pen a mal in tawm pen kha ding hi. A hi zongin Topa Zeisu in tampen hi ci hi. Pasian in na piak zah en masa lo in, na inn a omlai zah zong thei gige hi cih zong phawk huai hi. Deihsakna lungsim tawh na piak sum ahih nak leh a kizat/zeek na ah man nei in lawhcing ding hi. Pasian piaksa sum angah te in angahna, a piapa thei ahih manin sum tungah cil tentan cih bang omlo in, midangte ahuh zawh bangin tawm taleh panpih uhhi.\nTua hi in na sum ngahna pen Pasian kiangpan ahih ding thupi mahmah hi. Mi pawlkhat a sum ngahna kidong leh a gen ngamlo om kha ding uh hi. Tuate hangin sum i tungah sawt hong khawllo thei hi. Sum sawtpi na zeek/zat nop leh na zat nading mun, a kisapna mun ah zangh in. Na zatna, na piakna mun a maan ding thupi hi. Tua hileh zanghzangh/piapia napi in hau semsem ding cih thu Lai Siangtho genna na mu/telkha ding hi. Sum tungah ukna, zawhna na neihzawh zah tungtawn in Pasian in na zeek ding hong pia ding ahihi. Topa’ thupha, Tungg Thang (UB Fellow, Silliman University, Dumaguete City, Philippines)\nPrevious: Asiading Honkhia in ~ Sia Kam Thang\nNext: Zomi, Zogam, Zopau ~ Thang Siangh


url: =American Heritage Dictionary Entry: khats\nkhat or qat (kät)\n1. An evergreen shrub (Catha edulis) native to tropical East Africa and Arabia, having dark green opposite leaves that contain cathinone and other stimulants.\n2. The leaves of this plant, chewed for their stimulating effect.\n[Arabic qāt; akin to Amharic and Tigrinya č̣āt.]


url: =Weather in Būtang Khuzestan\nWeather forecast Iran Khuzestan Būtang\nWeather in Būtang\nNow in Būtang heat +95°, light breeze 5.8 mph, northwestern. Clear sky. Atmosphere pressure is normal 1014 hPa. Dew point temperature +56°, relative humidity 23.2%, Ultraviolet index 0 - minimum, no protection required\nWeather in Būtang detailed 3 day forecast\nNow 04:18 am, Mon, 26 Oct 2020


url: =Motorcycle tailaikhat in mawtaw khat tuanphei in Accident pianggawp :: ZOMI DAILY\nposted on 25 June 2017 at 8:09 am Lomkholna: News, Sawltak, USA, World\nUSA, California Highway lamzikpi tungah ataivalval Motorcyclist khatin mawtaw pailaikhat akhetawh tuanphei ahih manin, tua mawtaw zong lamzikpi pheiteng nawkkha in mei am kuang zaizai hi.\nCalifornia, Santa Clarita sung aom 14 Freeway tungah nung Wednesday ni in thupiang hi a, hih Motorcycle hawlpa leh mawtaw te gamtatna hangin mi 1 liam cihi. Hihbang in a gitloh gamtatna pen anungah azui mawtaw khat ii Dashboard Camera panin Video Record kibawlkha citciat hi.\nMotorcyclist in mawtaw atuakphei khitciang in tua mawtaw pen aveilam ah lamzikpi apangteng taihphei masa in, mei am kuang zaizai hi. Tuakhit ciangin mawtaw hoihtak Control theinawnlo in ataklam ah taiphei leuleu a, mawtaw khat phupheikha in, tua mawtaw pen ki lumlet liuleu lianmawk hi.\nHih pen Video ki Record kha in, Facebook tungah kikoih masa a, Second 22 bek sawt hi. Motorcyclist pen khawlvetlo in, atuahsia mawtaw te taisan vilvel hi. California Highway Patrol te’n hih Motorcycle hawlpa pen hit-and-run ci’n ataihkhit ciangin ataisan tawh thubawl uh a, azonsan laitak uh ahihi.\nVideo: Road rage sparks crash chaos on LA freeway\nCHP Officer Josh Greengard in KNBC-TV te tungah agenkhiatna ah Motorcyclist in Sedan mawtaw khatpen atuatphei kiciantak in Video sungpan in ki muthei ahih manin hihpen Accident mawkmawk hilo hi ci’n genkhia hi.\nNewhall Avenue, Southbound 14 Freeway lamzikpi tungah nung Wednesday ni zingsanglam 5:45am hunpawl in thupiang hi ci’n Authorities te’n pulakna neikhia uhhi.\nRelated: US California sanginn khatah thaukikapna piang, mi 2 si in 2 liamgawp ~ ZD\nMotorcyclist akimatkhiat khitmateng hihthu pen banghanghiam, bang kihehna omhiam cihpen kicianlo ahih manin, thu khentattheih omloding hi ci’n Josh Greengard in genkhia hi. Sawltak #zomidaily\nPrevious: Barack Obama te innkuan Indonesia gamsung ah Family Holiday zangding in hawh\nNext: Malaysia, Kepong vengsung ah BMW mawtaw khat meikangtum


url: =golhguk ~ MUC\nAdmin 6:56:00 PM Articles, Conference Pianna thu\nPawlpi khat pe peuh ah, pawlpi sung buai na om cih ka na zak ciangin, ih Topa Zeisu hun lai a, a buai nate uh ka na phawk kha zel hi. Tun zong SDA pawlpi sung buai gawp cih ka na zak ciangin, ih Topa Zeisu hun mah tawh ka na teh kak kha zel hi.Ih Topa Zeisu na sep hong ki pat khiat ciangin, a ma nung zui dingin mi 12 hong tel hi.\nTua a nungzui 12 te sungpan mah in, Judas Iscariot in na lehheek hi. Judas Iscariot in Topa Zeisu a up loh man in a lehheek hi zaw lo in, a upluat man in a leh heek na hi zaw hi. Judas Iscariot in, Topa Zeisu na lam dang bawl te a mit tang tawh a mu pa hi a, tua zah a na lamdang bawl thei pa, a vaang lian mah mah pa, kua man in man zolo ding hi ci in a um lua hi zaw hi.\nA hi zongin, Siampi te in sum ( golh guk= bribe) tawh a na zol uh teh sum deih luat na tawh a na leh heek hi. A mah Judas in, sum lah ngah ding Topa Zei su lah a vang lian mah mah a hih man, a ma vang liat na tawh ki hu in kua man manzo lo ding hi ci a um pa hi.\nTun Topa Zeisu ki mat na leh tu lai SDA pawlpi sung teh kaak dih ni\na) A lehheek a langpang pipa pen Zeisu tawh a ki thuah khawm, a mah a um, a nungzui teekteek pa Judas Iscariot,\nb) Banghang leh heek mawk? Zeisu umlua ki sa in Zeisu mi ten man zolo that zolo ding zah liang a, upna muanna lian a neipa,\nc) Siampi lian te in SUM (GOLH GUUK= BRIBE) tawh na zol in, a sum iip lah luat man. Aman lah sum ngah ding, Zeisu lah ki man zo lo ding. A ma lungsim leh up na.\nd) A SUM (GOLh GUUK= BRIBE) pia kua te hi mawk?, Thu um misiangtho ten a piak 10% tithe leh sumpi siang tho te tawh a nungta Pasian na sem siampi te,\ne) A sumpiak te uh koi pan a ngah uh, Pasian thu um misiangtho te 10% tithe leh sumpi dangdang te piakkhiat sumpi siangtho te sungpan ( GOLH GUUK= BRIBE) in, Judas Iscariot pia khia uh\nf) A tawp na ah Juas Iscariot in bang tuak? Sum lah zang kha lo in, gui awk in si lel dih. A tawpna ah gupna bang taantuak zawlai veh aw.\nTu lai SDA Pawlpi sung thupiang te tawh enkaak sukmawk dih ni\na) Pawlpi mi te a langpan leh pawlpi sung pan a, pawlpi mi te mah a ki hawl khiat theih na di a, a leh heek heek kua te. A pawlpi sung ua upna ki bat pih uh a hi, pawlpi mi peuh, pawlpi sia te, pawlpi upa te peuh ci ta zen ve aw,\nb) Bang di a leh heek mawk a hia? Up na nei lo maw?... Hi sam kei ee, a ki um saklua te mah hi zaw,\nc) Pawlpi sia te SUM (GOLH GUUK= BRIBE) tawh a na zol uh teh, sum iip lah man un, a pawlpi mi pih te leh a mi nam uh a zuak heei heei ngam pan uh hi sam ee,\nd) A SUM (GOLH GUUK= BRIBE) a paii kua te hi zaw zen a hia? A pawlpi mi te un a 10% tithe leh sumpi dang te tawh a vaak toh uh a, za a ngah to, a Section u lian sia pi te peuh, a Union u lian sia pi te peuh hi ci in za veng aw!\ne) A sum te uh koi pan ngah uh a hia? A pawlpi mi ten Pasian piak a sum ngah sun sun te sung pan a, Pasion a di a, apiak khiat uh 10% tithe leh sumpi dang dang te ban ah, gamdang pan a, hong pai mi ci mawh huh na di peuh, Pasian na sep na di a ki pia te, sazian khem gawp a, a ( CIAN PHAAN) uh hi mai ci leuleu ve aw,\nf) A sia pi te um A pawlpi mi te uh bangci bawl uh ci a hia? Judas Iscariot in Topa Zeisu a leh heek zawh teh Jeruslem khua pua ah, a ki paih khiat mah bangin, a golhguuk piak uh pawlpi mi te tawh ki pawl in, a pawlpi mi dang te, a pawlpi pan un, a disband uh tawh, a disfellowship uh tawh nuam sa peuh mah uh ci zen ee. Tam hawlkhia zo le uh nuam in gualzawh na pawi bawl ci uh, Topa Zeisu in Tucing mi gi te na ci na pi in, a bangci tu cing migi te hi mawk uh hiam? na ci kha dek tak ing. Ken bel Topa Zeisu gen, ngia hangsan a cih te peuh tawh mi ten a teh kaak khak di uh dah pih pong ing. No muh dan bel ken thei sam kei ing.\nA tunga thu nih ki sai kaak te gel en suk in la, nang koi mun ah ki hel kha a, koi mun ah pang kha na hiam? cih na ki sit tel di uh hoih ka sa hi.\n1. Zeisu tawh ding khawm in, upna man tak tawh na ding takpi hiam?\n2. Judas Iscariot in golhguuk sum a san mah bangin, nang zong Pasian sumpi siangtho pan a ki pia, golhguuk te peuh sang sanga, Pasian leh thu um pawlpi mi te a lang do do, a hawl khia khia te na hi kha hiam?\n3.Na za khan na di leh na za kip na di, na za kiat loh na di a, Pasian sumpi siangtho takpi golh guuk a, z ang zang a, a pia pia te na hi kha hiam?\n4. Tuu cing mi gi takpi na hi zaw a, Tuu vut silh ngia lung sim paai na hi kha zaw hiam cih na ki sitel di uh hoih ka sa hi. Topa Zei su in, amah leh keek pa Judas Iscariot na ngawn et cik na nei tuan lo a, et cik in zong na koih tuan lo in, a nung zui pan in zong na hawl khia tuan se lo hi. Nang bang ci sep cih na ki en kak dih vee. Zeisu na sem Tuu cing mi gin a hih mawk leh. Topa Zeisu kam mal na sim pha lai le cin , nang mit sunga om singluang lianpi mu lo, hem khia masa lo pi in, mi dang te mit sunga nin them no om khat, va muh sak in, na (aanaa ) neih tawp tawh sem in, tua tawh lung kim zo nai lo in, Kumpi aanaa nei te dong zangin, na a sem sem na hih zawk lam na ki muh tel theih na di un, Topa kiangah khitui luang in thu na nget di uh thu pi ka sa hi.\nNang mit sunga om singluang na la khia kei phial zongin mi mit sunga ninthem om lak khiat sak, puah sak beek ning ci lo in, a nin them leh a mit nei te hawl khia mang pah pah cih pen Laisiangtho deih na a hi tam cih ka na dah pih sim sim hi.\n5. Nang Paian na sem han ciam mahmah ki sa na pi cin, pawlpi thu nial, sia te thu nial, sia te lang do do leh Pasian lang pan kha kha peuh na hi kha hiam? cih ki sit tel huai ka sa hi. 6. Pawlpi ma kai te khem peuh in Tuucing mi gita tak te mah na hi uh hiam? Keel cing peuh na hi kha uh hiam? Pawlpi mi te in zong Khazih Tuu huang sunga om nuam Tuu takpi mah na hi uh hiam? Keel huang sunga om peuh na hi kha uh hiam? cih mi dang te va sit zaw lo in, nang leh nang, kei leh kei Topa mai ah ki sit tel di hoih ka sa hi. Ih biak Topan lam maan hong lak tek ta hen. A Men.\nLai pia David Lian


url: =Nelson ZomiInnkuan, New Zealand Statement on Mynamar Census\nNew Zealand Zomi Innkuan(Nelson) Inc\n35, St.Lawrence Street 03 548 200 | 021 2393 923/0278721318 Nelson, New Zealandnzzi.nelson1@gmail.com\n2014 BURMA(MYANMAR) CENSUS ah Nelson ZomiInnkuan, NZ DEIH DAAN TAANG KO NA\n1. Lei tung mun tuam tuam aa om Zomi khem peuh’ Topa gual zawh na in ong om pih tawn tung hen la, ih sep khop na khem peuh\nah ih Topa’n ong om pih tawn tung ta hen ci in ka khut tak lam khut uh tawh kong vaan uh hi. A ma sa pen in,Zomi vai aa a sem agim makai khem peuh, sum leh pai tawh a pang, lungsim, kam leh thu nget na tawh a pang khem peuh te pah tawi na ka hong pia uh hi.\n2. Tukum March30-April10,2014 ciang aa ki bawl ding Kawlgam bup mi lip sim na ah New Zealand ZomiInnkuan(Nelson)Inc or NelsonZom CommunityNZ in kipah na leh lam et na lian pi tawh ka uap uh hi. Hih ki sim na ding aa a bei ding sum lom pi US$56million a pia khia ding UNFPA leh Myanmar, US, UK ,AUS kumpi te zongh ka pah tawi uh hi. Tua baan ah hih ki sim na in UNO makaih/theih pih ahih mah bangh in, ki kheem na te zongh ong tawm ding aa, kum tam/khang tam pi mah ong ki zangh suak ding hi cih ka lam en uh hi. Tua in Zomite zongh Kawlgam laizang,leitung kiu li panh in ong ki ciapteh na ding cih zongh amet na lian pi ka na nei uh hi.\n3. THE OTHER CODE-914(Zomi) in Zomite’ Chin groups pan suah taak theih na ding in ong geel khia leh hang san tak aa ong khen sat Zomi makai pite, Zomi ki pawl nate ahi ZDC, GZA, TYA, ZOMUS,ZYA,ZOFA,etc,…te zongh thupi na leh zah taak na kong pia uh hi. Hih tawh ki zomh in ngaih sut na ki bangh kei mah leh makai mi atam zaw in athu kim na ahih man in a nung zuih pah ih makai te leh nung zuite zongh thu piit na ka pia uh hi.\n4. Kum tam pi lai pek in Kawl kumpite ong piak sa Code no-401 pan ki pan te pen Chin(groups) nuai ah om hih mah bangh in , tua tawh ki sai kha lo in minampi tuam khat a dinh nop leh ci-in Minister of Immigration leh Gengeral Director of Immigrationte ong adviced piak The Other CODE-914 (Zomi) in Kawlgam ah Zomi nampi khat din khiak na ding lampi khat om sun hi cih zongh khauh tak in up na ka na nei uh hi. Code-914 ah ih piak man in Kawlgam om gamdang mite (Gen:Malaysia, Thai, India , etc,…te) tawh ahi zongh in, pem ta ahi Rohingya te tawh ki sai kha thei lo ahih na Director Generaleh Minstre of Immigrationte gen te uh muan na leh up na lian pi ki nei ahihi. Zomite’n ih hih na ih pu laak theih na ding in Kawl kumpi in Zomite leh nam dangte Human Rigths ong piak nate uh zongh ih biak Pasian ong piak a hi hi.\n5. Chin cih pen bangh mah ih theih loh lai/ ih ih mut lai(ih mawl lai) in Kawlte’n niam et na tawh ong min phuah sak(Seng puate)cih min phuah ahih man in ngei na kip nei Zomi te’n ki deih ngei lo aa, tua panh in ih pu suah theih nang in ki pum khat in ih sep khop ding thu pi ki sa mah2 hi. India lam ah zong Bangali te’n minam niam/tuan tual minam singtang mi/mualtungmite a phuah sak min (Kuki)na n a pua ngei uh aa, tu ciang in a tam zaw in na deih nawn lo in Zomi Council nuai ah Tribes 9 in Zomi ih hi ci in ki thu tuak tak in na ding khin uh ahih man in Kawlgam Zomite’n zongh et teh ding ki samh mah mah ta hi.\n6. April10,2014Census khit ciang kha guk ciang in Pyidaungsuh Parliament ah Zomi groups leh Chin groups a tuam in ong khen ding uh hi. Zomi Code -914 ah Zomi cih ih gelh man in Kawlgam ah zongh ZOMI cih ong ki suang liu leu ta ding hi. CODE-914 ah Zomi ih gelh man in Zomi sung aa ih neih tuam Sub-Ethnics minte Gen: Khuano,Dim ,Guite,Hualgno,Sai zang,Sihzang,Thahdo, Teizang etc,..minte mang tuan lo ding hi. Tua baan ah ei Sub-Ethnic groups teng pen Zomi National umbrella(Lu khu liim) khat nuai ah Tribes 10bangh ki gawm khawm thei leeng ih min zong ong ngaih ding aa, Zomi tha zongh ong khauh ding ahi hi.\n7. Zomi aa ki lo sa’ Ciimnuai suan te sung pan in Zomi tawh ki gawm ding ut lo in ei Code lui ciat ah khiat ding cih ahi zongh in, Chin Code-401 ah ahi zongh in , Zomi hi khang a cite ahi zongh in a gen makaite, ki pawl na neu te pen Zomi nam sung/unau khat sung ah mi pheeng phi, mi ciam peel, mimuan huai lo leh mi nam it zongh hi lo in , mi huai ham leh lam khial in ki ngaih sun ding aa, lam dang sak na leh khat siat na, mawh paih na a sang pen ki pia hi. Tua baan ah bangh mah thei lo numei nau pang a kheem gawp aa na sem te pen gam ie thu khun apal sat baan vuah Zomite tangthu ah a min uh ki mang ngei nawn lo ding hi.Tu lai tak Chin lam aa a na lam pai te zongh Short-Time Political Benefit bek deih na hi aa, kua man Chin ka hi aci lian om lo hi. Na zuih khaak leh na mi nam min Laimi in ong laih ding uh hi. Zogam khang lam te zongh tu lai tak Lai (Literature leh Language vai in)buai ciip ciip ta uh hi. Sanggamte aw pil vaang mah mah ni.\n8. Zomi cih pen kua mah neih tuam hi lo aa , Kawlgam Zomi nam 10 te leh India gam aa om Chin min huam khaak ngei loh(Chin hi kha ngei lo) ZomiCouncil nuai aa om Tribe 9te tawh minam khat aa ih luan khop theih nang ngim na ahih man in, nam neu neu min te tawh buai lo in alian pen ZOMI in ki gawm ding in a tawp na ah ih ki zawn lai lai hi.\n9. Zomi Code-914 ah apia nuam lo nam neu pawl, ki pawl nate pen pen nam dangte neek/ valh tum ding in ki pia ahih man un ahun om lai in ong lam dik/man ong kan tel uh hen laa, unau khat ih hih na ong phawk in, a hun lap in ong ciah kik ding uh ngaih na lianpi tawh ih sam lai lai uh hi.\nIh ngim na in Zomi nam khat\nZomi District (Zogam)\nZomi Self Administration Area(Zogam)\nZomi State (Zogam)\nCENTRAL EXCUTIVE COMMITTEE\nNEW ZEALND ZOMIINNKUAN(NELSON)INC\nOffice : 03-5483200


url: =Cinq a Sept Alexia Top in Cinnamon | FWRD\nShare Alexia Top on Facebook\nShare Alexia Top on Pinterest\nRuched fabric and drawstring detail at side\nOur Style No. CINF-WS47\nManufacturer Style No. ZW8121468Z\n59.7cm 23.5 59.7cm 23.5 55.9cm 22 57.2cm 22.5\n81.3cm 32 78.7cm 31 73.7cm 29 66.0cm 26


url: =Zomi Daily – Our story so far… :: ZOMI DAILY\nZomi Daily – Our story so far…\nZomi Daily Tangthu tomno… (Milestones)\nHihni in zomiinnkuan.org domain register kibawlbeh a, thalmual.com tawh laihding geelna kinei hi. Ahi zongin Zomi Innkuan Singapore (ZIS) in azatzatsa zis97.org pen alem nawnloh ciangin ZIS Official Website dingin ki piakhia hi. Leitungbup Zomi Innkuan (LZI) hongkipat ciangin zomiinnkuan.org domain pen LZI makai te’n lunggulh mahmah uh a, ahi zongin ZIS adingin aki piakhin himawk ahih manin leitungbupzomiinnkuan.org azangzaw uh hongsuak hi.\nZomi Daily pen Zomi sungah nisim thuthak tuamtuam kizak tuahtheih nadingin News Portal kiciankhat ahihtheih nading kilunggulh mahmah hi. Tuaban ah Zolai tawh akigelh, Zomi te phattuamna hong piatheiding thului Articles tuamtuam zong kikaikhawm in kikoih hi. Zomi Daily in Zomi sungah sim leh mal, khua leh tui, beh leh phung, pau leh ham awkaih deidan aneihloh banah Biakna (Religion) leh Gamvai… Read more >>> About Us\nTongsan Newsletter panpihna\nTongsan thukizakna laihawm panpih nading in July 2012 kumin Ks.40,000 kikhak hi.\nZomi Online Dictionary panpihna\nZomi Online Dictionary tongdot.com hongbawlkhia ahi Tg. Khaipi panpihna leh lungdam kohna in January 2013 kumin $50 kikhak hi.\nPu Khawm Pau Apple MacBook leinading panpihna\nZYA Kalay zum innpi panpihna\nZomi Youth Association (ZYA) Office lamnading in 27 July 2016 ni in Kawlgamsum Ks. 200,000 tawh makipang theihi.\nZomi Daily panin kipawlna, biakna mintawh Website adeihte ki panpih hi. Bawlsaksa pawlkhat…\nwww.fgatulsa.org Full Gospel Assembly, Tulsa, USA\nUSA, Tulsa pan pi Ciin Do Zen (Cingpikot, naulak) in hongnusia


url: =#lush in on hi guys! ♥ help me to get a cum at goal! ♥ #milk [299 tokens left] #new #lovense #milk #young #naughty #deepthroat #latina #longhair #tattos #cum #feet #sex #curvy #ass #pussy #bigass #big


url: =Kimpu leh Kimpi – 8 ~ Hau Za Cin :: ZOMI DAILY\nposted on 8 August 2010 at 10:22 am Lomkholna: Article, Hauzacin\nKimpu leh Kimpi – 8\nA mang sung nangawn ah Nuamno in SMS khakkhak kekkek danin a mu hi. A ging kleng cih khat a zak ciang a khuadak vat leh zingsang nisuak ding na san ciciai a, a laisim ding table ah a koih sawkkha in a thoto pah buatbuat hi. Table tunga a Nokia N72 mobile phone a lak leh nai 6 sat ding hita a, amah zong a China blanket hawkkhia in a lupna geia Thailand Horse Star phanat / slipper bulh in Indian cotton towel teengin tuibuk lam a zuan phei hi. Phelkhai tawh a maiphiatna ding Hostel kongmai Well pan khaikhia a, tuibuk ah a maiphiat, a ha nawt, a metabolic waste teng a paihkhit ciang a table ah tu in laisim a kipanpah hi. Nai 9 ciang sanglut ahih manin nai 8 tan laisim ding, tua ciang anne, kithawi, sangkah, nitak nai 3 ciang inn tungkik, kisil, kimawl, anne, laisim, lum cih bangin hunzat ding a geel hi.\nNai 7:55 A.M. laitakin SMS khat hong lut vat a, a et leh Nuamno kiangpan hi a, delete pah ding lah banggelh ahi tam ci, a sim ding lah Nuamno pen outgoing sa lua zel… bangbang hileh en ding… a banban in hong mekta… keypad unlock…. messaging … inbox … Nuamno … “Gud ma’ning u Kimpu… hw r u.. saw u in ma drm .. miss u so much..” cih na kigelh hi. A laisim zom thei nawnlo in annbuk lamah pai phei a, ann a ne hi. Annek khit ciang kithawi in sangkah dingin a pai pah hi. Hostel kongmai Bus stop ah Bus a ngak laitak a lawm Thangpi zong hong tunga, a kiholim kawmkawm uh hi. Tua laitak Bus hong pai in Zomimio College kongmai ah a tuak uh hi.\n“Hello u Kimpu, ko ka lawmnu tawh nong tun ding hong na ngakngak hive ung. Na class kipatma na mel mu pak nuam e… ”\n“Wow… takpi khawng sa dektak hang e Nuamno…”\n“Takpi hi ei… sanglut hunta, sun ciang kimu ni… same place… lunch time @ NNN…”\n“Ehm… u Kimpu… ehem…”\n“Hei Kimpi, hong tungta maw?”\n“He, bangdia na lawmte paisak baih si cia… tonpih ve…”\n“Nuamno te maw, a kimu kha hi ung e… class room kibanglo pi… kimu kik ni ei… bye”\n“Kibanglo … ahih hang Bus stop ah kituah zel maw… romantic semsem ta maw u Kimpu… okay, bye..”\nSMS: “U Kmpu ka class uh manta… lunch ne ding paita ung, nang zong na man ciang NNN ah nong pai pah dia… nunglam peka coffee kong treat ding pen zong mangngilh nailo kai maw… c ya!”\nSMS: “Ka manlahna khat om in hong pai man kei ning Nuamno, see to you one other time…”\nSMS: “Okay, we’ll fetch you…”\nSMS: “No, you not come here, myself very busy, my class notes taking also..”\n“Hey… ehem… ko nang dawn dinga hong pai hive ung… pai in NNN ah anne khawm ni…”\n“Bangdia hong pai na hivua… kei ka manlahna tam ka ci ve… laigelh ding haulua”\n“Na paulap hi, ko tawh annek khop ding na utloh man hi… ahih hang ko nang tawh annekkhop ut a… hong zawn…”\n“Utloh om kei e, no khawng tawh anne khawm leng mitgau lela tamlua ding cih ka cihman hi… he he..”\n“Aw, mitgau lela …. Kimpi te khawng maw… ha ha ha…”\n“Hilo, kei hilo, no… tangvalte khawng e… ”\n“Tangval tua bang omlo, nang na hizaw veh … tu zing Bus stop ah zong Kimpi in hong mitsiin gaga e maw… tua mana ko class room hong zuatsan pah ka hivevua…”\n“Mawk peuhmah tua bang hi kei ei…”\n“Pai o, pai mengmeng ni, annek hun sawtlo ahi, nitak class kipan pah ding ahi… u Kimpu bang na duh a… coffee bel kong taih dingka cihsa hi in, ann e, bangsa, bawng, vok, ak, ngasa, Kelsa…?”\n“Phamawh kei Nuamno kei, kei leh kei kilak ning, no ading kong laksak zaw dia…”\n“Hilo, tu ni bel ko hong treat nuam ngiat hi ung… nunglam in na Hostel vuah nong treat zong lungdam, mangngilh nailo hi ung… please”\n“Okay, tua na cih teeitei leh lah… voksa aw.. coffee tawh… ”\n“En o, na veilam hekphei o … kuate a hong pai…. Kimpi te in na paina peuh hong ensim kawikawi ei… kei tawh na kikholh hong mu zel uh ei…. na kimuhkik uh ciang tangkha tui hawp zel ve niteh maw… ha ha…. ”\n“Nang tawh kikholh hang hong zadah peuhmah kei e… na upmawh banga ko kingai hetlo.. Nuamno, promise… surely…”\n“En o, hong enphei pah ve, na mu hia… [cih kawmin Nuamno in a mit vei leh takah kuangsak ziahziah hi… numei dan..]”\n“U Kimpu, coming sunday ciang khuamual ah nitum en in vakkhawm ni maw… kikhop tawp ciang hong zawn nung… kong gennop khawng om hiven..”\n“En leng maw..”\n“Enleng maw ci kei ve, AW ci ve… nang hong vakpih utlo maw, midang na vakpih ding om khin maw… ni khat bek e, sunday nitak lam bek e… tua ni bek hun hong pia in maw… please!”\n“Na cih teitei leh ahi mah kei dia maw… ko bel sunday kikhop tawp ciang biakinn ah niangtui dawn khawm zel in manhak thei… no e…”\n“Ko bel nipi nih khatvei bek hi in, mai kal pen dawnloh ding ni hi, manbaih nung, na biakinn vuah hong zawn le ung aive… a heh ding a om kei leh..”\n“Zot liang bel kul kei e, sms hongkhak le cin, kimuhna ding kigen kik ni.. lungdam ei sun ann nong nekpih, Nuamno… pai pah ning, class kipan kik ding hita…”\n“Lungdam tak kei e, i hong ngaihman hi, nanga dinga i hih theih om sunsun… [cih kawm in zawlmit phei a, Kimpu nervous lua in a mai hong san pempam a, a cimul tho in a khua-ul neel hong kai datdat a, a mainul a lak kawm in a khut ling kekeuh hi…]\nClass room a tun ciang a khua-ul tamlua ahih manin a mainul tawh kinulnul a, a lawmte in nungak zawlmit pan a ngah nervous khua-ul ahih lam theihpih lo uh hi. Amah lah siapa laihilhte nangawn gelh theilo in a khut lingling lai hi… itna hik in pet…lah hinai samlo… itna mit in mu kha, zaap kha bek hipan a….\nPrevious: Kimpu leh Kimpi – 7 ~ Hau Za Cin\nNext: Kimpu leh Kimpi – 9 ~ Hau Za Cin\nAbraham Lincoln (1809 – 1865 AD) ~ Pau Tun Thang\nUS in Pakistan te Shaheen-III Missiles alung himawhpihna khangsemsem ~ TK Lian\nBWA General Secretary & ZBCA Officers Trip to Kalaymyo ~ Sia Pau Khai\nZogam leh Kaleymo tuiletna hang a…